“Baba ‘Jahat’ Sebab Suka Buat Kita Orang Sayang Baba Dengan Cara Yang Sedih-Sedih.” Anak Ajak Shiro Menangis Terharu Dapat Basikal Idaman

Setiap ibu bapa punya cara tersendiri dalam mendidik dan memanjakan anak-anak. Tidak semua nak ‘spoilkan’ anak-anak dengan kemewahan biarpun mampu berbuat demikian. Begitu juga dengan Ajak Shiro dan isteri.

Walaupun bergelar selebriti, Ajak lebih suka anak-anak membesar dengan cara sederhana dan tidak menunjuk-nunjuk. Ini terbukti melalui perkongsian isterinya, Nur Afifah Amin. Memuat naik satu video, Nur Afifah  mendedahkan anak sulungnya, Mohd Jad Thaqif, 9, dibesarkan dalam kehidupan yang serba sederhana.

Menyingkap kehidupan mereka sekeluarga di awal kelahiran Jad, mereka hanya memakai kereta jenama Kelisa yang tiada penghawa dingin.

Namun, Afifah berbangga dengan anaknya yang tidak meminta sesuatu barang dengan sewenang-wenangnya meskipun mereka sekeluarga kini mula menjalani kehidupan yang lebih senang.

Menerusi akaun Instagram miliknya, Afifah memuat naik video Jad yang terharu saat menerima hadiah basikal idamannya.

“Jad ni anak sulung… Dia lahir kami bukan orang senang balik Lumut dari Kluang dengan Kelisa tanpa penghawa dingin.. Dia dididik tanpa kemewahan..

“Tapi yer lah, naluri nak basikal tu ada.. Budak kan… Sebenarnya dia nangis sambil kata ‘Sorry baba, Jad abiskan duit baba’.. Dia nak tapi dia takut abiskan duit sebab kena beli 2 basikal.

“So jiwa pun kacau, sedih tengok Had dapat basikal and terharu bila rupanya dia pun dapat.. Mak yang merakam ni pun sebenarnya meleleh air mata…

“Tapi, moralnya… Baba jahat sebab suka buat kita orang sayang baba dengan cara yang sedih-sedih,” tulisnya.

Ajak dan Afifah dan dikurniakan tiga orang cahaya mata, Mohd Jad Thaqif, 9, Mohd Had Thaqif, 6, dan Nada Soffea, 4.

Perkongsian itu mendapat perhatian netizen yang rata-rata kagum dengan Jad kerana bersikap lebih matang dari usianya.

Malah pengikutnya juga turut akui mengalirkan air mata ketika menonton rakaman video tersebut.

Sejuk perut ibu

Anak sulung human sense


Perkongsian Doktor Ini, Kenapa Saya Tak Boleh Kedekut Dengan Isteri, Memang Win!

Kenapa saya tidak boleh kedekut dengan isteri. Persoalan yang harus encik suami kena ambil tahu, cewah! Hakikatnya kebahagiaan rumahtangga adalah kunci kepada hubungan kasih sayang suami isteri kekal sehingga akhir hayat. Biarpun datang onak duri yang melanda, pastinya ia tetap kukuh dan utuh!

Namun, kesibukan kerja dan tanggungjawab kepada keluarga, kadang kala, membuatkan encik  suami alpa akan sikap romantisnya sebelum berkahwin (ingat balik apa kisah cinta anda dulu-dulu, cewah!).

____________________________________________________________________

Kenapa Saya Tak Boleh Kedekut Dengan Isteri?

Kelemahan terbesar saya adalah saya terlalu fokus kerja sampai saya terlepas pandang dan KURANG PERASAN dengan apa yang isteri saya dah buat untuk saya dan anak-anak.

Bila saya KURANG PERASAN, KURANG MEMUJI dan KURANG MENGHARGAI sebenarnya saya sedang RAMPAS HORMON DOPAMINE isteri saya.

Padahal hormon dopamine ni sangat la penting untuk naikkan balik semangat dan motivasi dalaman isteri saya!

Hormon dopamine ni akan meningkat kalau saya selalu menghargai dan puji isteri saya kerana benda ni semua adalah ‘social reward’ pada otak isteri saya.

Tapi..

Inilah kelemahan terbesar saya, saya kurang menghargai dan memuji!

Tu la kenapa saya selalu bagi isteri saya ‘shopping’. Paling saya suka sebenarnya kalau isteri saya ‘online shopping’ je sebab perasaan teruja menunggu barang sampai dan membuka bungkusan ( anticipating the reward ) tu la yang akan membuatkan dopamine isteri saya makin cepat meningkat!

Tak percaya cuba korang tengok mimik muka isteri korang masa dia baru buka bungkusan atau parcel yang sampai tu. Berbunga bunga dan berseri wajahnya kan? Tu lah tanda dia sedang BAHAGIA

p/s : Ni la cara saya tutup kelemahan saya yang selalu sibuk dan kurang memuji dan menghargai. Apa pun, saya akan tetap cuba baiki diri. Doakan saya!


Rawat Lelah Selain Wajib Pergi Klinik, Amalkan Juga Petua Lama Untuk Bantu Atasinya!

Bila terasa hendak menarik nafas pun menjadi sempit dan payah hingga perlu menggunakan tenaga sepenuhnya bagi menyedut oksigen, itu suatu keadaan yang biasa dirasakan oleh sesiapa yang mengidap asma atau dikenali sebagai penyakit lelah.

Biasanya bila diserang asma sebegini, kita akan bergegas ke klinik mahu pun ke hospital untuk mendapatkan rawatan. Pun begitu tidak salah kiranya mengamalkan beberapa petua ini untuk mengurangkan kekerapan diserang lelah dan sekali gus memberi keselesaan untuk menarik nafas.

Untuk itu dikongsikan beberapa petua yang boleh dicuba.

Petua Merawat Penyakit Asma atau Lelah Secara Tradisional

Petua 1: Petola

Kita biasa makan sayur air petola tetapi tidak tahu khasiat sebenar buah petola untuk tujuan merawat penyakit Asma.

Caranya mudah saja, ambil sebiji petola kemudian potong sedikit dan buangkan biji dan buat lubang di tengah-tengah. Selepas itu, masukkan beberapa biji gula batu ke dalam dan bakar petola itu hingga masak. Selepas masak, perah petola untuk menghasilkan jus. Amalkan meminum jus berkenaan.

Petua 2: Halia

Difahamkan halia memiliki ramuan anti-asma yang baik. Cara pemakanan membabitkan halia amat banyak. Halia juga boleh dijadikan minuman yang mana lebih mudah disediakan. Amalkan minum air halia setiap hari dan galakkan anak-anak anda berbuat demikian.

Petua 3: Madu

Madu amat baik untuk mencairkan lendir yang terdapat dalam saluran pernafasan.

Penyediaan mudah saja, anda juga boleh memakan madu terus atau menyediakan dengan mencampur dengan air suam.

Semua sedia maklum bahawa madu memiliki banyak khasiat dan keistimewaan untuk merawat banyak penyakit termasuk mengurangkan batuk dan selesema di mana ia berkaitan dengan saluran pernafasan.

Masih terdapat pelbagai petua di luar sana untuk mengatasi penyakit Asma. Cuma apa yang perlu dilakukan adalah berusaha untuk mencari penawarnya secara tradisional.

Diharapkan petua yang dikongsikan ini memberi manfaat kepada mereka yang memerlukan.

Sumber : Pertanian satu perniagaan

Bahannya :
1. Minyak masak
2. Kunyit
3. Sireh

Cara penyediaan :


Bila Doktor Sahkan Anak Dikandung Tidak Akan Hidup Lama. Ibu Ni Kongsi Deritanya!

Sungguh pilu membaca perkongsian dari seorang ibu ini. Hanya diberi peluang 24 jam untuk dapat bersama anak sulongnya sebelum kembali ke negeri abadi.

Ayuh kita selami kisah suka duka hidup di dunia ini.

Bismillah..

2 Disember 2018

Nurul Maryam selamat dilahirkan secara normal. Kuatnya Maryam ni. Pukul 2.17 pagi dengan ayah yg sentiasa disisi.

Pukul 4 pagi
Doktor paeds jumpa ibu ayah. Maklumkan tentang Maryam. Potter syndrome. Tak pernah dengar kan. 1 dlm 30000 kes ni. Bukan genetic bukan masalah chromosomes. She just can last long for few hours. Ibu ayah dah bersedia InshaAllah pada masa tu.

Pukul 7 pagi.
Dr paeds jumpa ibu lagi. Maklumkan respon positif dari Maryam, bila diorang masukkan bantuan oxygen. Alhamdulillah. Ibu cukup bersyukur sebab ibu nak jumpa anak ibu ni. Anak ibu yang kuat ni.

Pukul 1130pagi

Ibu dapat jumpa Maryam. Cantiknya anak ibu. Subhanallah putih comel. Tapi, doktor kata, Maryam tak boleh bertahan lama, paru2 Maryam dah bocor.

Pukul 1230tghari
Maryam yang cantik dapat jumpa semua orang. Nenek pakcik makcik semua. And Maryam bukak mata bila ayah panggil. Maryam genggam jari ayah bila ayah panggil.

Pukul 5 petang
Orang tak henti2 melawat Maryam. Semua cakap Maryam cantik. Semua cakap Maryam kuat. Doktor buat scan lagi nak tahu apa masalah Maryam. Result scan menunjukkan Maryam tkde kidney, limpa and salur najis. Kesian anak ibu. Ibu redha Maryam. Ibu taknak Maryam sakit.

Pukul 8malam
Ibu kena demam menggigil. Sebab ibu tk rehat sejak lahirkan Maryam. Ibu kuat bangun lawan sakit sebab nak tengok Maryam. Bila sakit, ibu kena jugak rehat atas katil. Ibu rindu Maryam.

3 Disember 2018
Pukul 1.17 pagi
Ibu terjaga. Terdetik dekat hati ibu. Apelah khabar Maryam ibu ni. Ibu terus cakap, Maryam sayang kalau sakit tak payah tahan. Pergilah. Ibu redha. Then lepastu, nurse datang ckp dgn ibu, nicu call nak jmpa ibu. Then i know Maryam dengar ape ibu ckp kan.

Bila ibu sampai, heartbeat Maryam dah drop smpai 44. Ibu cakap, Maryam tunggulah ayah. Ayah datang tu. Itulah pertama kali ibu dapat peluk Maryam dengan ada banyak wire yg berat. Sakit mulut anak ibu kan. Bila ayah datang, heartbeat Maryam jadi stabil balik. Manja dgn ayah ni. Ibu bagi ayah pegang pulak. Sebab tangan ibu dah lenguh.

3.35 pagi
Nurse kejut ibu sebab ibu tertidur dekat situ. “Puan Anak dah takde puan”. Allah luluhnya hati ibu dengar. Tq Maryam utk 24jam yg ada. @ Hospital Besar Melaka

Meninjau perkongsian terdahulu, ibu cekal ini juga ada muat naik  apa yang dirasai dan dilaluinya bertarikh  12. 11 yang lalu. Setiap baris ayat memberi rasa yang sayu buat yang membacanya, apatah lagi buat yang menanggungnya.

Lebih kurang sebulan dah ibu ayah tahu keadaan awak kat dalam tu sayang. Tapi anak ibu masih bertahan. Kuatnya dia.

Lepas jumpa pakar lagi harini, keadaan awak tetap sama. Bengkak makin besar dalam perut awak. Air ketuban langsung takda. Tapi anak ibu tetap aktif jgk.

Tadi doc consult lagi. Kalini ibu kalah. Ibu nangis. Doc nasihat, ibu dgn ayah kena lebih bersedia. Kena redha dari sekarang. Ibu ayah kena kuat. Peratus utk awak hidup mmg tipis. Tapi ini semua kan kuasa Allah. Dia lebih mengetahui.

Untuk sampai ke tahap ni sayang, ibu dah redha dah. Tak pernah ibu rasa penat / menyesal ada awk dekat dalam ni. Tak pernah ada rasa marah sebab jadi semua ni. Tak pernah salahkan sesiapa. mungkin ini cara Allah hapus dosa ibu ayah yang dulu. Mana tahu kan?

Lagi sekali, ibu memang dah redha. Ibu tawakal utk apa yg akan jadi lepas ni. Kita rehat je dulu. Hargai masa yang ada. Selagi awak ada kat dalam ibu dah cukup bahagia dah. Banyak lagi perkara yg patut ibu syukurkan. Salah satunya, dapat suami yang sangat penyabar, sokong ibu tak kira masa.

And ayah sentiasa ada utk ibu. Tak pernah sikit pun dia mengeluh kena ulang alik hosp ni. Tq abang @ifwatishak ❤ ada mak yg sentiasa doakan utk ibu. Ada mertua yg sgt penyayang. Ade family yg sentiasa support ibu utk kuat. Ada kawan kerja yang sgt memahami. Cukup semuanya.


Biarpun Dihalau & Diharamkan Susu, Saya Tetap Sayang & Tak Benci Mak” – Penghuni Rumah Gelandangan

Tak boleh bayangkan, orang pertama yang muncul dalam hidup kita, melahirkan dan membesarkan kita sekelip mata boleh halau dan mengharamkan susunya kepada kita.

Itulah yang dirasai oleh seorang penghuni rumah gelandangan milik Pertubuhan Kebajikan Masyarakat Marhaen (KMM), Taiping menyatakan dia tetap sayang ibu kandungnya biarpun sudah setahun lebih dihalau keluar dari rumahnya.

Memetik laporan Harian Metro, pemuda yang dikenali sebagai Mohamad (bukan nama sebenar) itu mengakui dia rindu akan keluarganya dan mempunyai keinginan untuk kembali bersama mereka.

“Anak mana yang tak sayangkan ibunya. Biarpun dihalau dan juga diharamkan susu yang diberi, saya tetap sayang dan tak pernah membencinya.

“Setiap kali puasa atau raya mesti teringatkan mak dan teringin nak bersama mereka, namun mak dan ayah tiri bersikap seperti orang asing pada saya. Tak tahu di mana salah saya kerana dari kecil lagi saya dihantar ke sekolah tahfiz sehinggalah umur 12 tahun.

“Selepas ayah meninggal dunia dan apabila mak berkahwin pula dengan bapa tiri beberapa tahun lalu, saya sentiasa menerima layanan buruk sehinggalah dihalau keluar dari rumah pada awal Januari tahun lalu.” katanya.

Tambah Mohamad lagi, 14 Januari 2022 merupakan tanggal yang akan sentiasa dikenangnya kerana pada tarikh tersebutlah dia dibawa ke rumah gelandangan tersebut oleh penduduk kampung.

“Sudah ibarat syurga buat saya, namun tetap terasa kekurangan iaitu kasih sayang ibu sendiri.

“Apakan daya, mereka dah ‘buang’ saya dan walau apapun kesalahan mereka, saya tetap maafkan dengan seikhlasnya,” tambahnya yang kini berkerja di sebuah hotel di bandar ini.

Menurutnya, tahun ini akan menjadi tahun ketiganya menyambut Syawal di rumah gelandangan tersebut.

Difahamkan, Mohamad mempunyai dua adik perempuan berusia 13 dan 17 tahun yang kini tinggal bersama ibunya yang berumur lewat 30-an dan bapa tiri, 50-an.


Anak Buat Pregnancy Surprise Dekat Ayah, Tapi Reaksinya Buat Ramai Turut Sebak!

Anak adalah anugerah terindah buat pasangan suami isteri, malah perasaan keterujaan menanti kehadiran anak sulung tidak dapat digambarkan dengan kata-kata.

Bahkan perasaan yang sama juga turut dirasai oleh insan yang bergelar seorang datuk dan nenek. Kehadiran cucu menjadi penyeri buat hidup mereka. Yakinlah bila tiba masanya itu, mereka akan menjadi orang paling bahagia dalam dunia ini.

Ini sepertimana perkongsian video yang tular di TikTok apabila seorang wanita membuat kejutan berkongsi keputusan pragnancy test yang menunjukkan dia telah hamil kepada ayahnya.

Menerusi video yang dimuat naik oleh @kamkocam kelihatan mereka sekeluarga di dalam kenderaan untuk menuju ke suatu destinasi.

Pun begitu apa yang menarik perhatian di dalam video tersebut, apabila wanita yang membahasakan dirinya adik yang duduk bersebelahan dengan ayahnya tiba-tiba mengambil bag tangan dan meminta ayahnya memakai kaca mata  kerana ingin menunjukkan sesuatu.

Lalu dicapainya pregnancy test kit di dalam bag dan dihulurkan kepada ayahnya, pun begitu ayah masih tidak faham apa makna alat tersebut.

Namun selepas anaknya memaklumkan bahawa dia sudah mengandung, ayah tersebut terus menadah tangan ucap syukur. Dia juga terlihat begitu gembira dengan perkhabaran tersebut dan berasa sebak.

Auto airmata turun…Netizen

Perkongsian video ini berjaya mencuri tumpuan dan rata-rata netizen turut meluahkan rasa sebak melihat reaksi pakcik tersebut. Malah ramai juga yang mengucapkan tahniah kepada wanita tersebut.

“Allahu terus menangis sy tgk reaksi ayah awk sebab sy belum ada rezeki nak bagitahu abah sy berita macam ni. 6 tahun sy tunggu. Korang plis doakn zaza,” kongsi Zaza Tampin.

Manakala tulis fiaaaaaaaa44 pula , “Sebak tngk 🥹 congrats sis…”

“Gugur air mata aku..sama mcm arwah ayah aku..bila suprise kan dye..jenis spontan mcm nie..reaksi sama..,” komen Faizal Fahmi

“Alhamdulillah…tahniah..sebak akk tgk nya…😭😭moga sntiasa dalam jagaan Allah swt…selamat kandungan nya…hingga selamat melahirkn.sht kedua²nya,” komen zilazainudin5208


Umur 12 Tahun Dah Hamil Akibat Dirogol Ayah Sendiri.  Sedihnya Dapat Tahu Ketika Sedang Duduki UPSR

Kisah haruan makan anak sekali lagi dipaparkan di media massa. kali ini mangsa berumur 12 tahun dikatakan hamil akibat perbuatan tersebut. Lebih menyedihkan perbuatan tersebut terbongkar apabila mangsa mengalami muntah-muntah ketika sedang menduduki peperiksaan  Ujian Penilaian Sekolah Rendah (UPSR) baru-baru ini.

Bapa kepada empat anak  bagaimana pun mengaku tidak bersalah di Mahkamah Sesyen Kuala Terengganu atas dua pertuduhan merogol anak sulungnya itu hingga hamil.

Mengikut pertuduhan, tertuduh berusia  didakwa melakukan sumbang mahram dengan merogol mangsa di rumah di daerah ini, antara 3 hingga 4 pagi pada Julai hingga Ogos lalu. Dia didakwa mengulangi kesalahan sama di lokasi sama antara 3 hingga 4 pagi pada 17 Ogos lalu.

Kisah sedih tersebut turut mendapat reaksi daripada seorang aktivis, Syed Azmi. Menerusi laman facebooknya, Syed Azmi menggariskan beberapa panduan buat remaja khususnya anak perempuan dalam hal tersebut.

“Mangsa kini disahkan mengandung tujuh minggu selepas mengalami muntah-muntah ketika sedang menduduki Ujian Penilaian Sekolah Rendah (UPSR) baru-baru ini.”

Dikatakan di rogol ayah.

I cannot share the article because i feel you can identify the child victim.

Tapi this statement is how we know.

Learn from this.

1. Seorang gadis boleh mengandung bila sudah mula datang bulan. Ramai tak tahu.

2. Pentingnya Modul Keselamatan Diri, Sex Education, Relationship, Feelings and Changes dan macam-macam lagi.

3. Yang bersalah adalah perogol dan bukan anak.

4. Mengandung cuma satu insiden yang berlaku. Merogol, mencabul, Grooming semua ni perlu di lihat juga. Lagi lama buat, lagi lama budak simpan rahsia.


“Perempuan Suka Perhiasan. Allah Tahu Tu. Tapi Jangan Melampau.”  Padu Jawapan Pu Azman Tentang Tindik Hidung.

Setiap kali perkongsian mengenai hukum hakam agama oleh PU Azman atau nama sebenarnya Azman Syah Alias, wdi Intagram miliknya pasti akan mendapat perhatian netizen.

Jawapan diberi mudah difahami dan sering mendapat pujian.

Terbaharu di instagram miliknya, beliau menjawab soapan mengenai hukum wanita menindik subang. Deep dan mudah faham.

Memulakan jawapan dengan kata permulaan yang mudah iaitu

”Perempuan suka perhiasan. Allah tahu tu. Sebab fitrah perempuan..”

Ikuti perkongsiannya.

Sumber: pu_azman


“Ramai Yang Tak Peka Dengan Ketulinan Emas…” Hati-Hati Bila Beli Emas Murah, Wanita Ini Jelaskan Sebabnya.

Tidan dinafikan ramai yang suka emas kerana keteguhan nilainya, tapi awas, jika tidak cukup ilmu, pelaburan yang disangka beri pulangan tinggi mungkin tak berhasil.

Ramai yang tak peka dengan ketulinan EMAS. Rata2 pembeli mencari emas termurah. Selagi mana ada yg murah, itu yg lagi di kejar. Kita tertarik dgn perkataan SALE,perkataan MURAH. Lg2 apabila blh dpat MURAH dari Harga pasaran sebenar.
Ketahuilah Rahsia sebenar….

Emas ni ada gred

Hati hati dalam membeli EMAS. EMAS mempunyai perlbgai gred MUTU emas. Mmg betul ada cop 916 999. Tpi Emas Korea pon ada cop 916. Bermakna cop sapa2 pon blh tipu. Menggunakan emas yg di proses semula tanpa penambahan emas 10.

Brg trade in di recycle untuk proses brg bru. Di sini ramai yg tidak thu, terlalu byk debu2 emas dan molecul emas lose sewaktu emas di lebur menyebabkn mutu emas kurang dri mutu 916. Dan kemudian di proses semua menjadi brg bru. Lebih2 lagi utk ukiran2 tangan yg di proses dan dibuat oleh induvidu di luar dri kilang yg tidak mempunyai SOP atau penilaian gred mutu emas.

Setelah di proses semula menjadi brg bru, sesuatu hasil brg kemas yg dibuat akan memerlukan pateri dan sebgainya utk memastikn setiap ukiran terpahat dgn baik. Secara tidak lgsg di sini jgk akan mengurangkan GRED EMAS. terdapat susut emas (debu2 emas lose) di sepnjg pemprosesan emas dilakukn.

Dan susut emas akan di nilai dan di masukkn bersama nilaian upah. Sebab itu bila orang kata mahal ya upah. Yes.. Semakin tinggi gred/kualiti mutu emas, semakin tinggi nilaian hrga susut emas tersebut dan di campur dgn cost2 pembuatan/upah penghasilan.

Ingat. Bukan murah yang perlu didahulukan. Tetapi ketulinan emas adalh sangat2 penting. Macam mana nak kenal dengan mata kasar??

Kita boleh juga bezakan dengan warna emas. Semakin kuning keemasan, semngat tinggi gred emas. Kalau suram mcm barag yang orang dah pakai lama tu, itulah yg perlu dirisaukn.


Meruntun Jiwa! Hanya Mampu Panggil Nama Anak, Bapa Sebak Lihat Anak Jadi ‘Makanan’ Buaya

Trauma buat bapa ini apabila melihat sendiri anak tersayang ditarik oleh buaya dan maut depan matanya sendiri.

Menerusi perkongsian yang tular di Facebook, lelaki berkenaan bersama anaknya dipercayai sedang berkayak. Malangnya, mereka disambar oleh seekor buaya sewaktu berada di kawasan kejadian.

Menurut laporan Astro Awani, seorang kanak-kanak lelaki berusia setahun dibaham buaya ketika mendayung sampan bersama bapanya di perairan Pangkalan Marin, Lahad Datu pagi 1 Disember.

Dalam kejadian sekitar jam 10.05 pagi itu bapa mangsa turut cedera di beberapa bahagian badan.

Ketua Balai Bomba dan Penyelamat (BBP) Lahad Datu, Sumsoa Rashid berkata, pihaknya menerima panggilan kecemasan berhubung kejadian itu pada jam 10.25 pagi.

Katanya, sepasukan anggota dan pegawai bomba digerakkan ke lokasi kejadian bagi menjalankan operasi mencari dan menyelamat.

“Operasi turut dibantu anggota Pasukan Polis Marin dan Kementerian Kesihatan Malaysia (KKM).

“Terdapat dua mangsa yang terlibat iaitu seorang lelaki Palauh dan kanak-kanak lelaki dipercayai diserang buaya ketika mendayung sampan di lokasi kejadian,” katanya.

Menurutnya, lelaki terbabit berjaya diselamatkan oleh orang awam dan mengalami kecederaan di bahagian kepala dan badan, manakala anaknya pula masih hilang dipercayai dibaham buaya.

“Mangsa yang cedera kemudian dihantar ke Hospital Lahad Datu menaiki ambulan untuk menerima rawatan susulan.

“Pasukan bomba masih menjalankan operasi mencari dan menyelamat bersama agensi lain di sekitar perairan lokasi kejadian,” katanya.

Difahamkan, ketika kejadian yang mencemaskan itu sedang berlaku, si bapa cuba bergelut dengan reptilia berkenaan untuk menyelamatkan anaknya daripada menjadi mangsa buaya.

Malangnya, dia tewas bertindak sedemikian, sebaliknya mengalami kesan gigitan buaya yang agak serius.


Sayang Sangat Kuali Hitam Legend, Rupanya Ini Yang Kena Tahu. Dr Ini Jelaskan Sebabnya.

Ramai yang mungkin tidak kisah dengan keadaan kuali atau periuk yang hitam legam. Legend katanya.

Tahukah anda peralatan memasak sebegini berbahaya?

Pakar Kimia ini jelaskan sebabnya serta tip cara membersihkannya. Ikuti penjelasan Dr Fatimah Salim.

ADA APA DENGAN KUALI HITAM LEGEND

YA. Lapisan hitam ini sebenarnya terbentuk daripada mendakan bahan masakan dan minyak yang terhangus dan dibiarkan lama sebati tanpa disental atau dikikis.

Lapisan ini berpotensi menyebabkan kanser kerana ianya mengandungi bahan-bahan kimia seperti polycyclic aromatic hydrocarbons (PAHs), heterocyclic amines (HCAs) acrylamide dan furans. Bahan-bahan kimia ini akan bercampur dalam masakan kita setiap hari yang kita hidangkan kepada anak-anak.

Maka, usah berfikir panjang lagi. Segera bersihkannya bagi mengelakkan masalah kesihatan di masa hadapan. Benar, bahan-bahan kimia ini memang sentiasa ada dalam makanan yang dipanggang atau dimasak dengan suhu yang tinggi sehingga hangus, namun usahlah sengaja menambah punca.

Tips untuk membersihkan lapisan karbon ini adalah:

• Panaskan peralatan memasak dengan api. Tuangkan air perlahan-lahan dan biarkan air di dalam peralatan ini mendidih selama 10-15 minit. Kemudian tuangkan setengah cawan baking soda dan biarkan ianya mendidih seketika. Matikan api dan kikis perlahan permukaan ini dengan menggunakan senduk bersesuaian. Tunggu sejuk dan sental.

• Boleh juga gantikan bes lain seperti sabun cuci baju. Setelah biarkan periuk mendidih selama 10-15 minit. Matikan api, alihkan dan tuangkan sabun cuci sesetengah cawan. Rendam sekitar 1 jam atau lebih lama bergantung kepada tahap kekotoran. Apabila kelihatan mudah dikikis, buangkan air sabun rendaman dan sental.

• Jika kesan hitamnya tidak teruk, boleh saja tuangkan baking soda tanpa pemanasan dan sental. Atau gantikan bahan berbes dengan bahan berasid seperti cuka makan, air asam jawa, asam keping… Namun baunya agak kuat jika dibandingkan baking soda.

Pemanasan membantu menanggalkan kesan hangusan dengan lebih mudah kerana bertambahnya tenaga kinetik molekul-molekul dalam ikatan metalik peralatan memasak dan lapisan hangusan itu juga.

Nota:

1) Dalam keadaan yang pekat, bahan-bahan kimia ini bersifat menghakis, maka boleh membantu dalam proses pembersihan. Cuma berhati-hati dengan air panas dan sifat yang boleh merengsa.
2) Peralatan yang telah berkilat tadi perlu dibentuk lapisan oksida untuk mengurangkan risiko bocoran logam. Maka, boleh lah merebus air beberapa kali sehingga lapisan kelihatan pada permukaan, sebelum digunakan seperti biasa.

Semoga bermanfaat!

Sumber:Dr Fatimah Salim

Gambar dari MATJHI


Pelajar 13 Tahun Gantung Diri ‘Homework’ Banyak. Ibu Bapa Ambil Peduli Berita Ini.

Sungguh menyedihkan perkhabaran ini apabila homework yang banyak dipercayai menjadi punca seorang pelajar berusia 13 tahun maut setelah mengantungkan diri dalam bilik air rumahnya pada malam sabtu.

Kejadian berlaku kira-kira jam 10.55 malam di flat Jalan Paya Terubong, Taman Sri Relau, di sini. Mangsa meninggal dunia ketika dalam perjalanan ke hospital.

Sebuah berita yang amat menggemparkan dan membimbangkan ibu bapa. Lantaran tertekan, anak yang masih muda ini mengambil keputusan drastik.

Menurut Ketua Polis Daerah Timur Laut, Asisten Komisioner Che Zaimani Che Awang berkata, sebelum kejadian ibu remaja itu yang berusia 51 tahun mahu keluar rumah dan meminta anaknya menyiapkan kerja sekolah.

“Remaja itu bagaimanapun memberitahu ibunya dia tak dapat menghabiskan kerja sekolah sebelum masuk ke bilik air untuk mandi.

“Ketika itu, hanya bapa remaja terbabit berada di rumah namun dia hairan kerana anaknya tidak keluar bilik air selepas 30 minit selain hanya mendengar bunyi air,” katanya.

Che Zaimani berkata, bapanya yang berusia 49 tahun dan bekerja sebagai juruelektrik itu mengetuk pintu bilik air namun tiada jawapan.

“Bimbang sesuatu berlaku, bapa remaja itu menolak pintu bilik air sebelum terlihat anaknya menggantung diri dengan menggunakan tuala.

“Bapanya kemudian menurunkan anaknya dan memberi bantuan pernafasan sehingga anaknya itu termuntah sebelum dia meminta bantuan jiran menghubungi ambulans,” katanya.

Hasil siasatan, Che Zaimani berkata, remaja terbabit dikatakan kurang berminat untuk belajar selain prestasi pelajarannya yang agak lemah.

Soal siasat bersama ibu bapa mangsa juga mendapati, mangsa sering merungut kerana kerja sekolah yang terlalu banyak.

SEPUCUK SURAT TERIMA KASIH

Lebih menyedihkan lagi, pelajar tingkatan satu itu meninggalkan sepucuk surat kepada ibu bapanya. Polis turut menemui sekeping nota yang ditulis remaja itu yang mengatakan dia mengucapkan terima kasih kepada ibunya yang menjaga selama 13 tahun.

Dalam laporan lain, remaja yang maut itu, disifatkan sebagai pelajar yang baik dan tidak mempunyai masalah di sekolah.

PELAJAR YANG BAIK DAN TIDAK HADIR SEHARI SAHAJA SEJAK SESI PERSEKOLAHAN BERMULA.

Guru sekolahnya yang enggan dikenali berkata, pemeriksaan rekod kehadiran pelajar tingkatan satu terbabit di sekolah mendapati dia hanya tidak hadir sehari sejak sesi persekolahan bermula Januari lalu.

“Pelajar terbabit tidak mempunyai sebarang masalah disiplin di sekolah dan dia tidak pernah ponteng kelas atau sebagainya.

Menurutnya, pihak sekolah akan bertemu dan berbincang dengan guru kelas serta ibu bapa yang lebih mengetahui sikap pelajar itu.ak serta komunikasi itu penting agar anak tidak memendam rasa.

Guru sekolah pelajar terbabit sebelum ini ada menghubungi ibu bapanya dan memberitahu yang dia tidak menyiapkan kerja sekolah diberi.

Semoga menjadi iktibar bersama danan awasi anak-

Sumber: Harian Metro


“Seorang Demi Seorang Dijangkiti Kecuali Suami.” Liza Hanim, Ibu & Anak-Anak Positif COVID-19, Mohon Titip Doa!

Tahun 2021 bakal melabuhkan tirainya dua hari lagi, namun Liza  Hanim dan keluarga kini diduga apabila terpaksa menjalani kuarantin kendiri di rumah kerana positif COVID-19.

Walau bagaimana kita menjaga sebaik mungkin namun terpaksa reda bila akhirnya berlaku jua. Demikian juga dengan pelantun Lagu Andai Aku Bersuara ini. Lebih menyedihkan bukan hanya Liza, malah ibu dan lima cahaya matanya turut mengalami nasib yang sama.

Perkara tersebut dimuatnaik pemilik nama sebenar Haliza Hanim Abdul Hakim  menerusi laman Instagram (IG), beserta gambar keputusan ujian kendiri COVID-19.

Dalam masa yang sama, dia memohon peminat mendoakannya, ibu dan anak-anak kembali pulih.

“Ia bermula apabila anak lelaki dijangkiti COVID-19 daripada salah seorang ahli keluarga yang bertandang ke rumah, minggu lalu kerana menziarahi anak ketiga yang berkhatan.

“Apabila mengetahuinya, saya dan ahli keluarga yang tinggal sebumbung melakukan ujian calitan di klinik berhampiran. Ini termasuklah ibu, suami dan empat cahaya mata lain.

“Bagaimanapun, keputusan diterima hanya suami sahaja bebas COVID-19. Yang lain, seorang demi seorang mula dijangkiti wabak ini,” katanya kepada BH Online.

Ujarnya lagi,  pihak Kementerian Kesihatan setakat ini  menyarankan dia dan keluarga menjalani kuarantin kendiri di rumah.

“Suami menyediakan makan, minum dan menguruskan keperluan kerana hanya dia orang yang tidak dijangkiti.

“Saya mengalami simptom seperti hilang deria rasa dan bau. Demam pula sekejap ada dan hilang.

“Selain itu, saya mengalami batuk dan selsema. Setakat ini, hanya anak bongsu dan ibu tidak mengalami simptom yang teruk,” katanya.


3 Minuman Berasaskan Lemon Ni Confirm Lega Kalau Minum Waktu Pagi, Sakit Badan Sengal-Sengal Semua Hilang!

Secawan lemon panas di pagi hari pasti terasa kesannya buat tubuh. Bukan hanya dapat singkirkan toksin dalam badan, malah lemon panas buat tubuh lebih segar dan bersemangat untuk memulakan hari.

Bagi yang nak turunkan berat, inilah minuman anda patut ambil! Ini kelebihan anda kena tahu.

Kelebihan Lemon Panas Di Waktu Pagi

Ini kelebihan yang semua wanita kena ambil tahu bila anda ambil secawan lemon panas setiap pagi. Bukan sahaja untuk sihat, paling win, untuk kecantikan kulit dan dalaman. Hebat!

1. Cegah Dehidrasi
Perut yang kosong sepanjang waktu tidur buat tubuh kita mengalami dehidrasi. Akibatnya tubuh tidak dapat menjalankan fungsinya. Inilah yang menyebabkan adanya toksin, sembelit dan tidak kurang stress pada tubuh. Mengambil secawan lemon panas di waktu pagi dapat mencegah dehidrasi sekaligus membuang racun dan toksin dalam tubuh.

2. Singkir Toksin Semulajadi
Air lemon merupakan diuretik semula jadi yang dapat membantu tubuh untuk menyingkirkan cecair bersama-sama dengan toksin. Asid sitrik yang terkandung dalam buah lemon dapat memaksimumkan enzim yang merangsang hati untuk melakukan detoksifikasi.

3. Kulit Bersinar
Bonus bagi kulit. Mengambil secawan lemon suam juga dapat menjadikan kulit yang kusam kelihatan lebih bersinar dan dapat berfungsi sebagai antioksida untuk mencegah penuaan. Jadi tak perlulah guna pelbagai produk, minum sahaja lemon setiap pagi.

4. Tubuh Lebih Kebal
Buah-buahan sitrus yang kaya dengan vitamin C dan asid askorbik yang dapat membantu mengurangkan gejala selesema dan penyerapan zat besi yang turut memainkan peranan dalam fungsi sistem imun.

5. Kurangkan Berat Badan
Sama seperti buah sitrus lain, lemon mengandungi pektin dan serat larut. Pektin membantu menghindari kelaparan manakala serat pula buat kita rasa kenyang. Ditambah pula dengan pembuangan toksin dari tubuh, buat berat berjaya dikurangkan.

3 Resipi Paling Sihat

Bagaimana penyediaan buat kita rasa tak menoleh pada minuman lain lagi? Tiga resipi ini pasti buat anda tertarik.

#LEMON HALIA

Bahan-bahan:
1 hiris lemon
1 batang serai
Sedikit halia
Chia Seed

1. Potong halia nipis dan rendamkan di dalam air panas bersama chia seed.

2. Perahkan sehiris lemon. Kacau rata.

3. Biarkan direndam seketika hingga air suam.

4. Sedia diminum.

#LEMON MADU

Bahan-bahan:
1 hiris lemon
1 sudu makan madu

1. Perahkan jus lemon ke dalam air panas.

2. Letakkan madu dan sedia diminum.

#LEMON PUDINA

Bahan-bahan:
1 hiris lemon
1 batang serai
2 helai daun pudina
Sedikit hirisan timun

1. Satukan semua bahan bersama air panas.

2. Kacau sebati dan biarkan seketika.

3. Sedia diminum.


“Minta Beranak Dalam Kereta, Allah Bagi Kat Rumah Terus.” Ibu Ini Kongsi Detik Cemas ‘Ter’Bersalin’ Di Ruang Tamu Rumah

Saat mengandung dan bakal melahirkan adalah momen yang paling indah buat seorang wanita. Bukan sahaja bakal bergelar ibu, malah kelahiran si kecil ini dinanti-nantikan bagi setiap wanita yang mendirikan rumah tangga.

Di sebalik keterujaan tersebut pasti terselit rasa gementar, takut dan sebagainya. Apatah lagi, pelbagai kes yang berlaku membabitkan ibu yang bersalin.

Dalam satu perkongsian istimewa dari puan Ika ini, dia menceritakan detik cemas apabila tidak sempat ke hospital dan terpaksa melahirkan anak keempatnya ini di rumah.

Kronilogi kelahiran yang rare

7 Ogos 2019 yang lalu Ariz Arshan genap 10 bulan. Alhamdulillah kuat dan sihat, gigi dah 4 batang. Sekarang dah pandai berdiri dan berjalan tolak kerusi.

Yang kelakarnya, dia skip duduk. Dari merangkak terus berdiri.

Sempena Arshan 10 bulan ni, saya terasa nak kongsikan kronologi kelahiran dia yang rare ni.

Nama: ARIZ ARSHAN NAZRIN BIN MOHD NAZRIN
Tarikh: 7 Oktober 2018 (39 minggu)
Masa: 7.28 pagi
Tempat: Ruang tamu rumah
Berat: 2.78kg
Panjang: 47cm

0530am
**********
Terjaga tidur sebab anak ke-3, Nia Naqisha menangis nak susu.
Saya pun pergi buat susu Nia.
Masa ni perut tak ada rasa sakit pun lagi.

0600am
**********
Mandi dan solat Subuh

0640am
**********
Turun bawah sidai kain.
Ada turun dan naik tangga (rumah jenis town house).

0700am
**********
Buat air untuk breakfast dan duduk kat meja makan.
Mr. Hubby tengah mandi masa ni.

0715am
**********
Tengah minum rasa macam ada benda mengeras dan nak terkeluar kat miss V tu.
Masa ni saya terfikir contraction baru nak mula kot.
Terus rasa kepala baby dah kat bawah sangat dah.

0725am
**********
Masa ni tak tahu nak buat apa sangat.
Macam blur pun ada.
Suruh anak ke-2, Riyfhann panggil Papa dia dalam bilik air.

Saya terus bangun dari kerusi dan duduk bersandar kat dinding dalam posisi mencangkung.
Punggung cecah kat lantai.
Dua-dua kaki macam posisi mengangkang tu.
Pastu tangan dua-dua dok pegang buku lali.

Saat ni memang dah rasa baby dah tak boleh tunggu lagi dah.
Kepala baby dah rasa keluar tapi sangkut dekat seluar dalam.
Terus jerit kat Mr. Hubby,

“Tarik spender bang!!”

Bila Mr. Hubby tarik seluar dalam dengar dia sebut,

“Allah.. kepala dah……”

(Lepas kejadian Mr. Hubby bagitahu masa ni dia nampak kepala baby dalam kantung ketuban.)

Mr. Hubby bergegas nak ambil kain.
Dan tiba-tiba baby terus meluncur keluar dalam kantung ketubannya.

Saya tak teran apa pun dia terus keluar macam tu je tepat jam 0728pagi.

Kelahiran baby disaksikan Papanya, Abang Eiymann dan abang Riyfhann.

Huhu, memang tak sempat nak tutup apa benda sebab berlaku spontan dan cepat sangat.

Kak Naqisha masih tidur masa ni.

Abang-abangnya masing-masing menjerit. Teruja, takut, panik semua ada.

Abang Eiymann tengok kejap dia tutup mata dengan tangan, kejap buka mata. Abang Riyfhann pulak terkaku tengok je. Speechless kot. Haha. Selalu dia lah paling suka tanya itu ini.

Tak tau macam mana mereka berdua ni rasa.
Yalah, budak 11tahun dan 6tahun jadi saksi kelahiran adik.

0728am
**********
Dalam berapa saat saja kantung ketuban tu pecah sendiri dekat lantai.
Saya sempat letak baby dalam penapis besar (macam dalam gambar tu).

Mr. Hubby pegang baby yang bertali pusat dan balut dengan kain lampin.
Kemudian dia bagi baby dekat saya pastu terus call ambulans.

Anak sulung, Eiymann terus call maktok dia.

“Maktok..ibu dah keluar baby kat rumah!!”

(Melompat la maktok dia dengar terus bergegas datang rumah).

Pertama kali pegang baby ni tiba-tiba rasa macam panic attack datang.
Sambil cium baby meleleh air mata sambil dekat mulut tu sebut “Allah.. Allah.. Nak buat macam mana ni bang”

Dengar Mr. Hubby dok cakap kat handphone (call ambulans),

“Baby nangis..”

“Tak biru..”

“Wife sedar..”

“Darah tak banyak sangat..”

“Uri belum keluar lagi..”

Terus suruh Mr. Hubby tanya boleh susukan baby tak?
Takut nak susukan baby sebab risau dalam mulut dia ada apa-apa ke.
Tapi nasib baik dia cakap boleh susukan.

So buat pertama kalinya dapat susukan baby dengan keadaan uri masih dalam perut.

Masa ni rasa syahdu sebak semua ada.
Subhanallah tak tahu nak explain perasaan tu macam mana.
Susukan baby dengan air mata bercucuran mengalir keluar.

Baby keluar bersih, putih kemerahan kulit dia dan tak ada darah melekat pun.
Rasa macam mimpi je terberanak dekat rumah.

0745am
**********
Mak, Kak Yong sampai kat rumah..
Terkejut mereka berdua tengok tengah terkangkang lagi kat lantai tu sambil susukan baby.
Lepas tu jiran sebelah rumah datang tengok.

Masing-masing sebenarnya cemas dan blur tak tahu nak buat apa.
Mr. Hubby cari tali rafia untuk ikat tali pusat baby (masa call tadi dia suruh ikat tali pusat).

0750am
**********
Tiba-tiba perut rasa sakit.
Rasa macam contraction.
Terasa nak meneran pulak kali ni (tapi keluar baby tak meneran pun).

Sambil pegang tangan Kak Yong dengan Kak Long (jiran), saya terannnnnn…

Selambak uri keluar dengan darah semua. Kakyong yang sambut uri.

Lepas uri dah keluar baru rasa lega sangat.
Mr. Hubby call lagi ambulans tanya bila nak sampai.
Dan bagitahu uri dah keluar.

Person yang assist dalam phone tu bagitahu kutip uri letak dalam beg plastik.

Kak Yong ikat tali pusat ngan tali rafia.
Kemudian Kak Yong tarik uri slowly masuk dalam beg plastik.

#0800am
**********
Masa ni baru teringat baby belum diazankan..
Panggil Mr. Hubby,

“Abang..azan baby”

Punyalah kelam-kabut sampai lupa nak azan baby.
Haha.

Dan buat pertama kalinya dapat tengok dan dengar Mr. Hubby azan dan iqamat dekat sangat depan mata.
Betul-betul berhadapan kat muka ni.
Masa ni masih lagi duduk kat lantai bersandar kat dinding.

0820am
**********
Mr. Hubby call lagi ambulans tanya bila nak sampai.
Dah 40minit kami semua tunggu.

Mak buat air kopi Radix bagi minum.
Dengan biskut sekali.
Lega betul dapat minum air panas.
Teringat pukul 7am tadi buat air pun tak habis minum sebab dah terberanak dulu.

0840am
**********
Ambulans sampai depan rumah dengan 2 nurse.
Rupanya ambulans dan nurses dari klinik kesihatan dekat rumah ni je.
Dekat je 5minit dari rumah.
Tak taulah kenapa datang lambat.

Seorang nurse cek dan pegang baby.
Lepas tu seorang lagi nurse cek saya.
Nurse tengok uri,

“Eh..tak cukup uri ni.. ada lagi kat dalam.. kena pi hospital sekarang!!”

Nurse punyalah panik takut apa-apa yang buruk berlaku.
Bahaya kalau uri lekat kat dalam.
Boleh bawa maut.

Nurse cek tekanan darah low pulak (BP: 80/50).
Haa..sudah.. rendah sangat lak (memang low BP dari dulu).
Bergegas nurse pasang line branula masa dalam ambulans untuk drip air (saline)..
Time tu jugak kena drip air sebotol..

Maka berneno-neno-nenolah saya dan baby dalam ambulans ditemani 2 nurses dan driver ambulans je.

Mr. Hubby ikut belakang dengan kereta.
Ambulans bawa kami ke Hospital Kajang sebab tu hospital terdekat (plan asal nak beranak kat Hospital Serdang).

Setibanya di hospital, doktor tengok uri dan beritahu dah lengkap semua uri keluar dan tak ada tertinggal pun. Jadi tak perlu nak seluk lagi dah, Alhamdulillah.

***************************************
ALHAMDULILLAH..
Syukur semuanya berjalan lancar.
Syukur mudah sangat lahirkan baby Ariz Arshan.

Dulu Mr. Hubby selalu cakap,

“Sayang kalau beranak hari Sabtu/Ahad kan senang abang cuti”
(Dalam hati cakap ingat boleh main order suka-suka ke).

Tapi kuasa Allah, baby ikut cakap papa dia.
Dia keluar pagi Ahad di saat papa dia ada kat rumah.
Tak dapat bayang macam mana la keadaan kalau terberanak hari biasa (Isnin-Jumaat).
Ibu dengan kak Naqisha je ada kat rumah, abang-abang sekolah (kak Naqisha dah la special dan istimewa)

Baby ni pun macam tahu je ibu dok susah hati nak beranak kat Hospital Serdang.
Dengan parking yang ‘azab’, dengan wad dan labour room yang selalu penuh.

Dengan doktor bagi 8jam je dalam labour room kalau nak #VBAC (Vaginal Birth After Cesarean).

Punyalah susah hati sampai selalu cakap dengan husband / kawan / group,

“Beranak dalam keretalah gini senang..”

Minta beranak dalam kereta, Allah bagi beranak kat rumah terus. Ambikk!

Baby pun tahu dia ada kakak special sorang.
Tu nak beranak dia mudah je.
Ibu tak sempat nak merasa sakit pun.
Tanda pun tak ada, tahu-tahu dah keluar kepala.

Allah memang permudahkan sangat beranak kali ni.
Syukur sangat.

Ni saya nak share la tips / amalan sepanjang mengandung ni, kalau-kalau boleh jadi rujukan.

Tu saja… Alhamdulillah semuanya selamat.

Dalam gambar yang paling atas tu fresh ARIZ ARSHAN baru keluar. Tapi gambar dia dalam sarung ketuban tak sempat ambik sebab panik masa mula-mula dia keluar tu.

Dengan tali pusat masih ada dan uri kat dalam perut lagi.

Terima kasih yang tak terhingga pada semua yang terlibat masa hari kejadian terutamanya Mr. Hubby, Mak, Kak Yong, anak-anak, Kak Long, nurses, driverambulans, doktor dan lain-lain.

Semoga ARIZ ARSHAN membesar kuat dan sihat.
Semoga jadi anak yang soleh, bijak dan berguna.


Jangan Buat Main Bila Mimpi Pelik, Suami Isteri Kerap Bergaduh, Rambut Gugur Dan Rasa Berdebar. Baca Doa Ini Dan Amalkan.

Setiap pasangan yang berkahwin tentunya ingin bahagia sehingga penghujung usia. Malah, kebahagiaan yang ditonjolkan itu kadang kala membuatkan ada yang cemburu sehingga sanggup melakukan sihir kepada pasangan bahagia itu.

Bukan itu sahaja, bermimpi yang pelik-pelik seperti pasangan berkahwin dengan perempuan lain, tempat yang kotor atau jatuh ditempat yang tinggi.

Selain mendoakan rumahtangga selamat dan bahagia, terdapat amalan untuk mengelak sebarang gangguan makhluk halus.

Ikuti perkongsian daripada Pusat Perubatan Islam Al-Mujahidin

MIMPI PELIK

Pernah anda bermimpi Pasangan anda berkahwin lain??
Mimpi pasangan ada perempuan/Lelaki lain..Mimpi Bersetubuh dengan Lelaki/Perempuan lain…???
Mimpi Binatang berbisa,mimpi Jatuh Tempat tinggi,Mimpi Tempat Kotor,Mimpi Budak kecil,bermain dengan budak dan menyusukan budak,Mimpi Sesat dalam Hutan,Mimpi Terbang,Mimpi Rumah Usang Lama,Mimpi Nenek Tua,Mimpi Orang beri barang,Mimpi Kena kejar ada orang nak bunuh,Mimpi Mati dikapankan,Mimpi bersalin dan banyak lagi ..Asal seseorang itu kerap bermimpi tanpa mereka sedar diri mereka mengalami gangguan makhluk halus..

GANGGUAN PENYEBAB KELUARGA TIDAK BAHAGIA

Itulah yang kerap saya jumpa pada pasangan yang datang ikhtiar hamil dengan saya..Kebanyakan mereka yang kerap mimpi seperti di atas bila di Ruqyah mereka mengalami gangguan makhluk halus…
Bila terkena gangguan hubungan suami isteri benda kecil boleh gaduh besar,Tiada Nafsu pada pasangan,Bernafsu pada pasangan ketika isteri datang haid..C isteri juga bernafsu pada suami bila datang haid..Ketika isteri waktu subur kerap demam sakit,Suami pula bila sedang bersama menjadi layu di tengah jalan,Si isteri jadi panas bila dekat dengan suami,bila nak bersama ada bau di kemaluan,badan kerap bisa,kerap lenguh belakang bahu dan belikat,kerap kembung perut dan sedawa angin,kerap sakit kepala dan rambut banyak gugur,kerap nak muntah ,kerap berdebar resah gelisah tanpa sebab,sukar tidur malam gelisah,kerap fikir nak mati,kerap cepat terasa sentap …

Bila berlaku semua seperti di atas kehidupan kita seharian akan terganggu..Di tempat kerja ada je masalah,bila berniaga jadi tiada mood tiada semangat,rezeki pula jadi sempit,serabut sentiasa…Bila lambat di ubati sakit begini akan akibatkan kehidupan kita seharian akan musnah…

RAMAI TAK PERCAYA, ANGGAP KEBETULAN

Bila saya bercerita tentang di atas…Bila dah baca apa yang saya tulis di atas pada mereka yang sukar nak percaya akan berfikiran begini…

Mengarut la…Tipu la…Kebetulan je kot…Ye ke
Mana Tahu ni??Boleh percaya ke??Apa buktinya??Mimpi mengarut la mainan tidur je…Dengar boleh percaya jangan mana ada makhluk halus zaman sekarang…dan macam2 lagi andain…

Saya tak suruh pun percaya semua apa yang saya cakap di atas,tapi apa yang saya tulis di atas adalah saya kumpul maklumat dari pesakit saya rawat sendiri..Info tersebut kebanyakan seperti di atas jika anda mengalaminya bermakna diri anda ada gangguan dalam badan…Jika anda rasa diri anda banyak tanda di atas nasihat saya pergilah rawatan islam berhampiran ya..

Ramai pesakit saya yamg ikhtiar hamil dengan saya mengalami gangguan..Saya kerap di tanya soalan macam mana boleh mudah terkena gangguan makhluk halus Ust??
jawapan saya…”Orang yang kerap terkena gangguan makhluk halus kebanyakannya semangat mereka lemah,banyak yang takut,mudah berfikir Negatif,tidak boleh kawal Nafsu Marah,Sentiasa cepat bersangka buruk pada orang,Tidak yakin pada kemampuan diri..Bila semua ini ada pada diri mudah la kena gangguan makhluk halus.

JAGA SOLAT 5 WAKTU

Saya juga kerap di tanya juga bagaimana nak elakkan gangguan makhluk halus??
Jawapan nya mudah:
Apa yang saya buat Jaga Solat 5waktu,Tanamkan dalam diri sentiasa Positif,Perbanyakkan baca Surah Al ikhlas dalam seharian,Sentiasa Tanamkan dalam hati Allah sentiasa bersama kita,Sentiasa Tersenyum walaupun di uji berbagai dugaan,

BAHAGIA PASANGAN

Sentiasa gembira bila di sisi orang tersayang,Gembirakan hati pasangan dan anak2 kita,Buat apa yang kita suka ,Gembirakan Hati Ibu Dan Ayah,Sentiasa Gembira sesiapa pun berada di sisi kita.Jangan sombong bongkak bangga diri apa yang kita ada..

Itulah yang saya lakukan …Hidup hanya sekali sahaja…Pastikan apa yang kita buat ada matlamat apa yang kita nak capai…

BANYAKAN SEDEKAH ANAK YATIM

Perbanyakkan sedekah dalam apa cara sekalipun terutama sedekahlah pada anak Yatim..Jangan Kedekut pada isteri,pada anak2,pada kedua ibu ayah kita,sanak saudara kita…Kerana doa mereka semua inilah yang membuatkan kita jadi kuat,jadi ceria gembira jadi bahagia.

BUAT DENGAN IKHLAS

Apa yang penting buat dengan ikhlas,Ikhlas kan diri kerana Allah ..Percayalah jika anda buat semua ini..Anda semua akan lebih bersemangat,rezeki anda akan bertambah murah…Bila gembira makhluk halus pun tiada ruang seinci pun nak masuk dalam tubuh kita…

Itulah cara saya untuk hindarkan gangguan makhluk halus.

AIR SUAM DAN SURAH AL-QURAN

Lagi satu cara saya ,Sebelum tidur saya akan ambil Air suam segelas…Kemudian Ambil garam secubit letakkan dalam minuman…Selepas itu baca :
Al Fatihah 3x
Al ikhlas. 3x
Bismillah Lima 3x
dan selawat 3x…
selesai baca minum air tersebut…Buatlah dengan Yakin inshaaAllah izin Allah pasti di lindungi Allah dari sebarang gangguan makhluk halus..Sekiranya selepas minum anda rasa loya,rasa nak muntah,sedawa2 kembung perut badan menggeletar rasa resah gelisah bedebar2,Nasihat saya dapatkanlah rawatan islam berhampiran ya.

Apa pun saya doakan pada semua yang membaca apa yang saya tulis ini agar di beri kesihatan yang baik,di murahkan rezeki,di beri keluarga yang bahagia,di beri anak yang soleh dan solehah,di panjangkan umur dan di permudahkan segala urusan dunia dan akhirat Aamiin Ya Allah….

Sumber: Pusat Perubatan Islam Al-mujahidin


Nak Cepat Turunkan Berat Badan? Sila Amalkan 4 Jus Detoks Epal Ini!

Kalau nak turunkan berat badan tak payah fikir panjang. Cari sahaja makanan yang rendah nilai kalorinya tetapi berkhasiat untuk di amalkan.

Siapa penggemar epal hijau pastinya beruntung kerana epal hijau adalah solusi terbaik untuk turunkan berat badan.

Dari sebiji epal yang kita makan bukan hanya sedap bahkan ada banyak rahsia dan khasiat yang tersembunyi.

Epal hijau memiliki kalori rendah dan amat disyorkan untuk menurunkan berat badan. Minumlah setiap hari dan hadkan pengambilan makanan berkalori tinggi lain, pasti badan mampu turun dengan cepat!

Kalau tak mahu ambil sebiji epal, olah dengan jus detoks dan air rebusan ini. Selamat mencuba!

1. Air Rebusan Epal Kayu Manis
Air rebusan ini juga merupakan salah satu cara untuk menurunkan berat badan dalam masa yang pantas, jika diamalkan dengan cara yang betul. Cara untuk menyediakan air rebusan epal ini sangatlah mudah. Malah bahannya juga tidak banyak.

Bahan-bahan:
1 biji epal
1 batang kulit kayu manis
1.5 liter air

Caranya:

1. Rebus kesemua bahan.

2. Biarkan selama satu jam.

3. Amalkan air rebusan ini bila-bila masa sahaja terutama ketika mengambil makanan berat seperti nasi dan sebagainya.

2. Epal Serai
Gabungan dua bahan ini dikatakan baik untuk merawat masalah sakit lutut. Banyak perkongsian di media sosial mampu membantu mereka yang mengalami masalah lutut. Bahan diperlukan hanya dua biji epal hijau dan empat batang serai sahaja. Mudah.

Bahan-bahan:
2 biji epal
4 batang serai
1 liter air

Caranya:

1. Epal dipotong kecil-kecil dan serai diketuk.

2. Masukkan ke dalam periuk bersama 1 litre air dan biarkan mendidih.

3. Rebus guna api sederhana lebih kurang 30 minit.

4. Lenyek-lenyekkan epal dan tapis airnya. Sejukkan dan boleh diminum.

3. Epal & Daun Saderi
Ini pula merupakan petua untuk membuang toksin dalam tubuh. Ia dapat membersihkan saluran usus serta membuang toksin dengan pantas menerusi sistem pencernaan. Zat masam epal hijau merupakan pembersih tubuh yang sangat baik. Sesuai bagi mereka yang mempunyai masalah sembelit atau penghadaman.

Bahan-bahan:
2 biji epal
Daun saderi

Caranya:

1. Kisarkan sebiji epal hijau dengan daun saleri.

2. Amalkan minum jus ini setiap pagi sebelum memulakan sarapan.

4. Jus Epal, Tomato dan Lobak
Bagi memastikan kulit sentiasa cantik dan gebu, mengamalkan jus daripada tiga gabungan ini amat disarankan. Hasilnya kulit lembut, selembut kulit bayi. Bukan hanya untuk kulit malah ia juga sebagai detoks terbaik untuk tubuh kita.

Bahan-bahan:
1 biji epal hijau
1/2 biji tomato
1/2 biji lobak merah

Caranya:

1. Kisar hingga sebati.

2. Tapiskan dan minum jusnya.

3. Amalkan minum jus ini empat kali seminggu dan jadikan ianya sebagai rutin.

Jangan lupa selang selikan dengan senaman untuk membakar lemak. Paling tidak naik turun tangga di rumah dan berjalan laju untuk kuatkan jantung kita. Makanan berkalori tinggi juga kena jaga. Kawal makanan anda.


Ok Ke Beri Isteri Kad Kreadit? Suami Ni Kongsi Kisah Bila Hadiahkan Kad Kreadit Pada Isterinya!

Perkongsian daripada seorang suami ini menarik untuk dikongsikan. Sudah bertahun-tahun dia menghadiahkan kad Kreadit untuk isterinya dan apa sebabnya, jom semak perkongsian bermanfaat daripadanya.

Okay ke bagi kad kredit pada isteri?

Saya belajar tips ni dari orang lama yang berpengalaman. Almaklumlah saya waktu tu baru nak berjinak-jinak membina rumah tangga. Memang banyak kena belajar dengan orang lain yang dah menempuhinya, terutama di era modenisasi dan liberalisasi ini.

Saya tanya bagaimana beliau menguruskan perihal nafkah untuk isteri sesuai dengan arus pemodenan semasa. Isteri beliau tu bekerja sebagai guru. Waktu itu saya tengah mencari mekanisma terbaik untuk menyalurkan nafkah supaya saya tidak termasuk dalam golongan suami yang mengabaikan tanggungjawabnya.

Jawabnya, beliau memberikan kad kredit tambahan (supplementary) kepada isterinya untuk digunakan. Ikut pandai dialah nak belanja macam mana.

Maka lepas buat kaji selidik, analisa risiko dan sebagainya, saya pun berilah hadiah sekeping kad plastik kepada isteri. Kini dah nak masuk 6 tahun dah kot saya masih belum tarik lagi nikmat yang tak dapat didustakan itu. Hahaha!

Kawan-kawan,

Tak payah risau sangatlah bila bagi kad kredit kepada isteri. Kita boleh saja tetapkan limit untuk mereka berbelanja. Katakan gaji kita RM2,500 sebulan, buatlah limit kad isteri sebanyak RM500-RM1,000 sahaja.

Serius, mereka tak akan guna lebih pun. Nak beli apalah sangat? Shampoo, minyak rambut, deodoren? Semua tu bukannya setiap bulan kena restock. Beli baju raya? Setahun sekali saja. Baju kelawar pun tak adalah sampai setiap masa nak membeli. Beli bra, rasanya tunggu sampai dawai terkeluar baru nak ganti.

Last-last beli barang dapur juga. Itupun kita sendiri yang tumpang makannya. Cuma yang depa suka beli; sabun anak, losyen anak, pampers anak, baju anak, kasut anak, spender anak, mainan anak. Nak buat macam mana, dah kita sendiri malas nak pi beli. Heh!

Pakai kad kredit ni ada baiknya. Depa akan guna bila perlu saja. Berbanding kalau kita bagi cash di tangan, tak adanya depa nak pulangkan kalau ada lebih. Kan bagus macam tu? Pay per use omputih kata.

Itu satu perkara. Perkara lain yang best adalah setiap perbelanjaan depa akan muncul dalam penyata. Tak payah dah kita susah-susah nak teka depa ni perabis duit dekat mana.

Macam saya, bila hujung bulan, saya akan verify balik setiap baris item dalam penyata. Waktu tu, bini mulalah gelabah cari resit letak kat mana, check akaun Shopee beli barang apa. Dalam masa yang sama, kita boleh didik mereka apa must have thing dan nice to have thing. Gittew!

Malam-malam pula jangan lupa panjatkan doa. “Ya Allah, tutuplah pintu hati isteriku dari boros berbelanja. Janganlah bagi dia mudah terpesona dengan tipu daya dunia. Kurangkanlah nafsunya bershopping sini-sana.” Haa! Amal lagu ni, insyaAllah kelia.

Alahh, depa berbelanja pun murah rezeki untuk kita juga. Apa nak susah hati sangat?


“Sudah 15 Jam Saya Cari..”- Bapa Mangsa Risau & Mohon Anaknya Dapat Diselamatkan!

Ekoran kejadian tanah runtuh yang berlaku di tapak perkhemahan Father’s Organic Farm, Batang Kali, seorang bapa terus cekal menunggu perkhabaran berhubung seorang anaknya yang dikhuatiri masih hilang dalam tragedi yang terjadi pada pagi Jumaat lalu.

“Saya risau, sudah 15 jam saya cari anak lelaki saya, saya masih tidak dapat mengesan lokasi dia lagi,” kata seorang ayah kepada mangsa tragedi tanah runtuh di Batang Kali, di sini.

Menurut bapa mangsa yang hanya mahu dikenali sebagai Choo, 60, dua anaknya menyertai perkhemahan itu, namun pemeriksaan di beberapa hospital mendapati hanya anak perempuannya ditempatkan di Hospital Selayang di Batu Caves, Selangor dan sedang menjalani rawatan.

“Saya dimaklumkan oleh beberapa individu yang berada di tempat kejadian, anak lelaki saya dibawa naik ambulans namun saya tidak pasti keadaan dia sebenarnya.”

Periksa 3 Hospital

Choo memberitahu, sejak menerima panggilan kira-kira pukul 8 pagi Jumaat, dia bergegas ke Hospital Selayang, Hospital Kuala Kubu Bharu dan Hospital Sungai Buloh untuk memeriksa jika anak-anaknya ditempatkan di hospital itu.

“Yang satu belum tahu lagi, tidak tahu selamat atau tidak. Saya risau belum jumpa dari pagi sampai sekarang (pukul 11 malam). Saya harap dia selamat,” ujarnya.

Setakat pukul 11 malam, 16 mayat tragedi tanah runtuh dibawa ke Hospital Sungai Buloh dengan lima daripada mayat itu tiba menaiki trak polis pada pukul 7.52 malam.

Lima lagi mayat yang ditemukan pada malam Jumaat difahamkan akan dibawa ke hospital sama namun tidak dapat dipastikan waktu sebenar.

Operasi mencari dan menyelamat (SAR) masih lagi diteruskan setakat pukul 11 malam tadi.

Sumber : Astro Awani


Ibu Sedih Lihat Anak OKU Kena Marah, Bapa Rakan ‘Serang’ Sebab Botol Air.

Hati ibu mana yang tidak sebak apabila anaknya tersayang dimarahi oleh orang lain tanpa usul periksa.

Lebih menyedihkan ada yang tidak faham dengan kondisi anak yang merupakan anak oku yang punya emosi yang tidak stabil.

Begitulah insiden yang berlaku kepada anak seorang ibu apabila anaknya telah dimarahi oleh seorang bapa murid lain.

Difahamkan bapa itu marah setelah dikatakan anaknya dicekik oleh murid oku berkenaan. Bagaimanapun wanita berkenaan menafikan anaknya berbuat demikian.

Apa yang menyedihkan, wanita itu dalam kapsyennya di Tiktok menasihatinya bersabar bahawa orang yang memarah itu tidak tahu anaknya oku.

Hal ini dikongsikan satu akaun TikTok dikenali sebagai Azura Abdullah apabila memuat naik video anaknya yang dikategorikan sebagai OKU sedang tantrum selepas dimarahi oleh bapa kepada murid kelas lain.

NETIZEN SIMPATI

Dalam pada itu, rata-rata para netizen meluahkan rasa sedih melihat situasi itu. Mereka turut bersimpati apa yang berlaku kepada murid berkenaan. Antara komen netizen seperti berikut:

“kesiannya awak dik 🥺 sebak nyaa tengok cara dia melepaskan kesakitan dia rasa . saya doakan awak dirahmati allah ya dik . spread love.”

“kenapa ibu bapa masuk campur. sepatutnya bincang dgn guru dan ibu bapa budak ni dulu. kesian budak ni.”

“mcm ank sy,org lihat mmng normal,sb xder ccat,tapi dieorg bkn boleh pkir mcm kita,ckp 10 kli bru dieorg pham,lembam,org xder ank cmni mmng xkan phm”

“Anak saya di PPKI. Speech delay, mild adhd dan dyslexia. Bila tgk ni, teringat kt anak sy. Org npk dia normal, tp dia…”

Sumber: Azura Abdullah


“Hot Mommy Cepatnya Slim. Style Simple Tetap Vouge.” Penampilan Terbaru Scha Dipuji Cepat Kurus, Warganet Minta Kongsi Tip!

Penampilan terbaru Scha Alyahya membuatkan ramai terpegun, manakan tidak walaupun baru melahirkan anak secara pembedahan, namun isteri kesayangan Awal Ashaari ini cepat betul kurus.

Selepas kelahiran bayi keduanya, Lyla Amina, Scha dilihat semakin cantik dan berseri-seri. Bahkan, penampilannya di majlis perkahwinan Neelofa dan PU Riz baru-baru ini turut mencuri tumpuan ramai.

Walaupun hanya mengenakan solekan nipis dan masih dalam tempoh berpantang, namun wajahnya tetap cantik semula jadi.

Terbaru, Scha memuat naik sekeping gambar bersama Awal dan doktor yang menjaganya sepanjang hamil hingga melahirkan iaitu Dr Seri.

Ini berikutan Scha membuat temu janji untuk pemeriksaan lanjutan selepas melahirkan anak.

Menerusi perkongsian tersebut, Scha memberitahu semuanya dalam keadaan baik dan dia juga boleh kembali bekerja seperti biasa.

Alhamdulillah everything is fine. Mommy can start working dah 🤣

Demikian kapsyen yang dimuat naik oleh Scha bersama sekeping gambar.

Perubahan pada diri Scha membuatkan ramai yang memujinya dan tak kurang yang meminta ibu kepada Lara Alana itu berkongsi tip.


Hari Jadi Anak Bagi Ni, Confirm Mereka Suka. Nak Buat Sendiri, Ni Ada Cara Paling Simple!

Meraikan hari jadi anak-anak selain kek menjadi antara yang terpenting, apa kata kita turut hadiahkan sejambak coklat yang dihias indah dengan pelbagai jenis coklat kegemaran mereka. Pemberian ini pastinya membuatkan anak-anak bertambah gembira.

Tambahan pula untuk kita sediakannya tidak memerlukan modal yang tinggi. Nak tahu lanjut lengkah penyediaannya, jom semak perkongsian daripada Siti Nurfariha ini. Semoga bermanfaat ini.

Cara-cara buat chocolate bouquet hanya menggunakan sugar paper..Jimat dan simple..

Bahan-bahan :

Coklat
lidi
span kering (satu span panjang potong kepada dua bahagian
ribbon
gunting
cellotape
tali
sugar paper (hitam)

Langkah penyediaan:

Alaskan coklat tersebut dengan sugar paper tersebut dan balut coklat seperti dalam gambar.. lilitkan cellotape pada bahagian tersebut. Pastikan lilit pada tempat yang ada span.

Ambil satu keping kertas lagi dan potong kepada dua bahagian juga. Ambil satu bahagian dan letak kertas tu pada bahagian atas coklat seperti dalam gambar.

Akhir sekali letakkan ribbon yang telah siap dibuat..For beginner, boleh ikat guna reben biasa pon ok..


Demi Anak-Anak Puteri Sarah Bangkit! Menitis Air Mata Dengar Luahan Hati Seorang Ibu.

Umum mengetahui pelakon, Puteri Sarah Liyana, 37, memfailkan tindakan di Mahkamah Sesyen Kuala Lumpur dan dua aduan di pejabat agama terhadap wanita dikenali sebagai Ira Kazar yang didakwa kekasih suaminya, Syamsul Yusof.

Namun Islam itu indah, mendidik umatnya mencari jalan penyelesaian dalam alam rumahtangga. Didoakan pasti ada penghujung yang manis buat Puteri Sarah dan suami.

Terbaru, Puteri Sarah berkongsi luahan perasaan mengenai situasi yang melanda rumahtangganya kepada rakan artis iaitu Nad Zainal.

Perkongsian itu sungguh terkesan buat kita yang bergelar isteri. Lebih lagi bagi yang pernah melalui perkara yang sama.

Melihat rakaman video berkenaan, Nad antaranya yang memberi kata-kata semangat kepada Puteri Sarah “Bangkit Sarah!” . Melontarkan ayat yang ‘simple’ tapi penuh makna.

Juga naluri keibuan Puteri Sarah terserlah apabila ayat diawal perkongsiannya itu, dia menegaskan tindakannya itu adalah demi anak-anak. Nyata kuatnya ibu itu demi kasih sayang buat permata hatinya.

Moga Penghujung Yang Manis Demi Anak-Anak

Benar takdir itu sudah tertulis di Loh Mahfuz, namun kita sebagai hamba Allah kekal berdoa. Selebihnya kita berserah kepada-Nya Yang Maha Esa.

Ingatlah wahai suami, apabila seorang lelaki mengatakan: “saya terima, dalam sebuah akad pernikahan, maka itu bererti ia mengatakan: bahawa saya menerima tanggung jawab untuk melayani, mencintai dan melindunginya”. Indahnya ungkapan itu.

Namun dalam rumahtangga ada pasang dan surut. Ada masa bahagia tetapi tetap ada ketika tergigit lidah.

Sesungguhnya, Islam itu indah, mendidik umatnya mencari jalan penyelesaian alam rumahtangga. Didoakan pasti ada penghujung yang manis buat Puteri Sarah dan suami.

Moga perkongsian ini menjadi inspirasi buat isteri-isteri bangkit dan mengetahui hak-haknya. Malah dalam Islam sendiri telah perincikan lanjut dengan tanggungjawab suami dan isteri serta yang paling utama adalah hak-hak seorang isteri.


Persiapan Nak Raya, Tandas Pun Kena Bersih & Berkilat Tau. Barulah Tetamu Selesa!

Ibu-ibu pernah dengar tak, orang kata kalau nak tahu tuan rumah tu pembersih atau tidak lihat sahaja pada bilik airnya. Kalau tandasnya cantik, bersih dan selesa digunakan itu menandakan tuan rumah rajin orangnya dan semestinya pembersih dan jika keadaan bilik airnya menjijikkan, itu sah-sah dikatakan pengotor!

Jadi pastinya pada hari raya nanti, akan ada ramai tetamu yang bertandang berhari raya ke rumah meminta izin untuk menggunakan bilik air.  Jadi sebelum tetamu menilai di tahap mana diri kita, ada baiknya kita lancarkan aktiviti mencuci tandas bersama-sama keluarga pada hujung minggu ini. Cara ini akan pastikan bilik air terlihat bersih bersinar seakan di hotel lima bintang. Malah dengan praktis 7 teknik ini, tugas mencuci lebih mudah tanpa perlu menyental. Jom semak!

7 TIPS MUDAH BERSIHKAN TANDAS DENGAN CEPAT TANPA MENYENTAL

1. GUNAKAN AIR SUAM

Isikan baldi berisi air suam dan bilas lantai atau dinding menggunakannya. Juga berkesan jika dicurah pada sinki serta tab mandi dalam bilik air.

2. PEMBASMI KUMAN & AGEN PENCUCI SEMULAJADI

Caranya mudah, campurkan saja kedua-dua bahan ini sehingga menjadi pes. Kemudian, sapukan pes ini pada lantai, dinding, atau mana-mana bahagian tandas. Biarkan selama 15 minit dan selepas itu bilas dengan air bersih. Mudah!

3. MENCUCI CELAH JUBIN

Sekiranya tandas jarang disental atau lama ditinggalkan, lantai dan dinding boleh berkulat. Sesetengah kesan ini sukar ditanggalkan walaupun telah diberus.

Untuk menanggalkannya, cuba campurkan cecair peluntur dengan cuka dalam sebuah botol spray. Kemudian, semburkan dan biar ia mengering (penting) sebelum membilas. Jika kesan masih tidak tertanggal, gunakan baking soda yang dilarutkan dalam sedikit air dan gunakan berus gigi terpakai untuk memberusnya.

4. BABY OIL SEBAGAI PENGILAT PILI

Untuk mencuci kepala pili, anda boleh menggunakan sabun pencuci atau baking soda. Satu tips untuk menjadikannya lebih kilat adalah dengan menyapukan sedikit minyak bayi atau baby oil. Boleh berkilat macam cermin. Cubalah!

5. CARA BERSIHKAN LUBANG TANDAS

Spraykan larutan cuka ke dalam mangkuk tandas dan biarkan beberapa minit sebelum menggosoknya. Kalau nak lebih wangi, tambahkan sedikit tea tree oil atau perahan lemon. Selepas kesemua kotoran berjaya ditanggalkan, bilas seperti biasa.

6. LEMON & GARAM

Selain cuka, anda juga boleh menggunakan lemon dan garam sebagai agen pencuci yang berkesan. Taburkan garam dan scrubkan bahagian kotoran dengan menggunakan lemon yang dibelah 2.

7. SPAN UNTUK MENCUCI HOS GETAH

Perasankah anda, bahagian dalaman hos getah juga boleh berkulat jika tidak dicuci. Tapi, ia bukan kerja mudah kerana bahagian tersebut amat kecil dan sukar dicapai.

Untuk mencucinya, sumbatkan beberapa keratan span basuh pinggan dan masukkan ke dalam hujung hos. Kemudian, pasangkan air dan biar span tersebut keluar melalui satu hujung lagi.

sumber : Azzieyah Mustapa


Banyak Manfaat Soda Bikarbonat Ni, Kalau Sapu Di Muka Boleh Hilang Kulit Kusam & Jeragat. Syaratnya Guna Masker Scrub 2 In 1 Ini!

Soda Bikarbonat banyak manfaatnya baik dalam pembuatan kek mahupun kecantikan. Kalau nak kulit wajah berseri dan bebas jerawat bolehlah gunakan bahan ini.

Nota Penting

Petua ini hanya sesuai untuk kulit muka jenis normal. Kulit sensitif sila elakkan guna soda bikarbonat.

Bahan-bahan

2 biji  limau nipis@ limau kasturi atau 1 biji yang sederhana.

1 sudu besar soda bikarbonat

Langkah Demi Langkah

2. Picit limau pada soda bikarbonat.

3. Terkejut ya? Normal. Bagi ia dan kita masa untuk bertenang ye.

Cara Pakai

Dah okay? Boleh tonyoh pada muka untuk buat scrub. Tonyoh lembut-lembut je. Baru lah ayu dan kewanitaan. Atau tepek kat muka jadikan sebagai masker sambil tengok drama.

Jangan simpan untuk esok ya. Habiskan je. Kalau tak sengaja terbanyak, hulur kat jiran tetingkap. Barulah hubungan #TillJannah. ❤

Syarat Pakai Masker Alami

Sumber/Foto: Awatif Osman


Kari Kepala Ikan Salmon, Air Tangan Ibu Yang Sihat Tanpa Santan. Memang Ada Ummph!

Buat penggemar ikan Salmon, resipi ini wajib dicuba.Jika selalu ikan salmon hanya dipanggang sahaja, sesekali apa kata di masak kari pula namun tanpa santan.

Rasa ikan salmon yang berlemak ditambah aroma rempah ratus kari pasti mampu memikat selera dan memenuhi cita rasa seisi keluarga.

Bahan-bahan:

2 ketul kepala ikan salmon dibelah dua

4 sudu besar rempah kari ikan (jadikan pes)

1 labu bawang besar (dikisar)

5 ulas bawang putih (dikisar)

1 cm halia(dihiris)

1 cm lengkuas (diketuk)

2 batang serai (diketuk)

2 biji cili merah/hijau

2 biji tomato (dibelah 4)

5 sudu besar air asam jawa

1 batang kulit kayu manis

daun kari

kacang bendi

minyak masak

garam dan perasa

Cara Membuat:

Panaskan minyak dan tumiskan bawang kisar dan daun kari sehingga naik bau.

Masukkan pula serai, lengkuas, halia dan kulit kayu manis sehingga berbau harum.

Masukkan rempah kari ikan dan tumis sehingga pecah minyak.

Tuang air asam jawa. Kacau sebentar.

Masukkan air ikut mengikut kepekatan dan cita rasa, biarkan mendidih.

Tambah garam dan perasa, reneh sehingga kuah kelihatan pekat.

Masukkan kepala ikan, biarkan sehingga separuh masak kemudian tambahkan kacang bendi, buah tomato dan cili merah/cili hijau.

Info Ekstra: Boleh juga gantikan dengan isi ikan salmon.


“Pernah Jatuh Katil 2 Kali” Ayda Jebat Imbas Kenangan Ana Nayla Genap Usia Setahun

Pertama kali bergelar ibu merupakan kenangan paling terindah seorang wanita. Menyambut ulang tahun pertama anak sulung pasti akan membuatkan perasaan ibu bercampur baur antara sebak dan bahagia.

Rasa seperti baru semalam berjuang melahirkannya dan macam tidak sangka bayi pertama sudah genap usia setahun.

Hanya kesyukuran kepada Yang Maha Esa atas segala nikmat bahagia diberi peluang bergelar ibu dan melihat anak membesar sihat dan gembira. Perasaan tersebut turut dirasai oleh pelakon dan penyanyi terkenal Ayda Jebat.

Ayda turut berkongsi perasaan bahagia dan bersykur kerana buah hati pertamanya menyambut ulang tahun pertama semalam.

Sama seperti ibu-ibu lain, isteri kepada selebriti Nabil Mahir ini turut menulis catatan khusus untuk Ana Nayla di Instagram miliknya.

Menurut pelantun lagu popular Nakal Nakal Nakal dan Parah Parah ini kehadiran anak sememangnya mengajar dia dan suami banyak perkara baru.

Ayda atau nama sebenarnya, Nur Suhada Jebat  turut menyelitkan doa supaya Ana Nayla menjadi anak yang baik dan orang yang berguna suatu hari nanti.

Dalam pada itu, duta jenama Watson dan Spritzer ini turut mengusik anaknya yang mempunyai muka garang agar terus kekal comel dan berkelakuan baik sentiasa.

You thought us a lot. Stay cute and behave! Jadi anak yang baik, dan orang yang berguna insyaallah. Love you boss baby @ananaylaofficial muka garang.

Mengimbas kembali kenangan anak sejak lahir hingga genap usia setahun memang macam-macam kenangan manis, lucu bahkan sedih berlaku.

Ayda sendiri berkongsi kenangan anaknya pernah jatuh katil sebanyak dua kali selain diuji jangkitan Covid-19 dan sebagai ibu, dia berharap tiada lagi kejadian lebih teruk berlaku ke atas Ana Nayla selepas ini.

Pernah jatuh katil 2 kali, kena covid sekali, jangan yang teruk lagi baby.. huhu! Baby korang macam mana dalam masa 1 tahun?

Terdahulu, Ayda sempat berkongsi di Instagram Story gambar Ana Nayla yang demam sehari sebelum sambutan ulang tahun pertamanya.

Lumrah anak kecil bawah usia setahun yang mudah dijangkiti virus demam, batuk dan selesema, Ana dilihat sangat manja dan asyik melekat dengan ibunya sahaja.

Begitulah si kecik kalau tak sihat memang jadi terlebih clingy dengan mama kan?

Apa pun didoakan semoga Ana Nayla cepat sihat dan boleh sambut ulang tahun pertama bersama mummy dan daddy.


“Phone Selalu Hilang, Bila Jumpa Balik…” – Amyra Rosli Dedah Punca Telefon Hilang Hingga Lupa Reply Message!

Memiliki anak-anak kecil ada kalanya membuatkan ibu bapa hilang sabar. Lagi-lagi dengan karenah mereka. Tetapi itulah penyeri dan menambahkan kemanisan dalam rumah tangga.

Baik orang biasa mahupun selebriti yang memiliki anak kecil. Pasti tidak terkecuali mempunyai memori melucukan. Demikian juga dengan pelakon Amyra Rosli. Rupa-rupanya isteri kesayangan Amar Baharin ini sering sahaja kehilangan telefon di rumahnya.

Menerusi perkongsian terbarunya di Instagram, Amyra berkongsi apa sebenarnya yang berlaku kepada telefonnya yang selalu hilang.

Dalam perkongsian tersebut, Amyra turut memuat naik gambar anak lelakinya, Aqeef Anaqi yang mengambil gambarnya sendiri menggunakan telefon Amyra.

“Phone mommy selalu hilang kat rumah pastu dah beberapa jam jumpa phone balik n tengok penuh gallery.

“Pastu mommy gelak-gelak pastu lupa nak replyyyyyyyy msg korang. So kalau ada anything urgent call je terus ok,” jelas Amyra lagi.

Pasangan Amyra dan Amar Baharin dikurniakan dengan dua orang cahaya mata, Aqeef Anaqi dan Ayra Aryssa.


Tidak Mampu Menyewa Rumah, 7 Beranak Jadikan Kereta Sebagai Tempat Tinggal!

Desakan hidup yang semakin menghimpit setelah lebih setahun berdepan dengan Pandemik Covid-19, diakui semakin ramai yang merasai kepayahannya. Begitulah yang dilalui oleh tujuh beranak ini bagi meneruskan kelangsungan hidup, meraka anak beranak terpaksa menjalani kehidupan ala nomad dengan bermalam di dalam ketera Proton Wira.

Ini sebagaimana yang dilaporkan Harian Metro, tujuh beranak yang ditemui di Taman Mawar Lestari itu telah melalui masa yang sukar sepanjang tiga hari terpaksa bermalam  dan berhimpit di dalam kereta Proton Wira.

Saliza Samat, 38, serta suami, Mohd Hazrul Haris, 43, menjadikan kereta berkenaan sebagai tempat tinggal sementara bersama lima anak mereka berusia dua tahun hingga 15 tahun.

Saliza berkata, keadaan lebih sukar apabila Mohd Hazrul yang sebelum ini bekerja sebagai pemandu lori tidak bekerja sejak dua tahun lalu berikutan kecacatan fizikal dan mental dialami manakala dia pula hanya suri rumah.

Katanya, semuanya bermula apabila mereka sekeluarga yang sebelum ini menetap di Kuala Selangor, Selangor nekad berhijrah ke kampung halaman Mohd Hazrul di Ulu Mengkuang di sini, sejak setahun lalu.

“Namun kami kemudiannya keluar daripada rumah keluarga demi kebaikan semua.
“Kami keluar dari rumah itu Khamis lalu. Sejak itu, kami tujuh beranak bermalam dalam kereta selain menjadikan sungai serta stesen minyak sebagai lokasi untuk kami mandi, solat dan sebagainya,” katanya.

Ketiadaan Wang

Menurut Saliza, mereka tidak mampu mencari rumah sewa kerana ketiadaan wang.

Katanya, dia dan suami sedih dengan keadaan yang perlu dilalui anak-anak namun mereka tiada pilihan.

“Kami sedih mengenangkan nasib ini yang turut perlu dilalui anak-anak, syukur kerana anak faham.

“Syukur juga kerana ada pihak yang prihatin dengan keadaan kami datang menghulurkan bantuan dengan menyediakan tempat berteduh sementara hingga hari ini,” katanya.

ADUN Hulurkan Bantuan

Sementara itu, Ahli Dewan Undangan Negeri (Adun) Hulu Kinta Muhammad Arafat Varisai Mahamad berkata, pihaknya menghulurkan bantuan dengan membenarkan keluarga itu berteduh sementara di Pejabat PKR Selama.

Katanya, pihaknya mendapatkan rumah sewa yang akan dihuni keluarga itu bermula hari ini dengan bayaran sewa RM500 sebulan yang dibayarkan pihaknya selama tiga bulan.

Pada masa sama, menurutnya, pihaknya turut mendapatkan barangan keperluan rumah dan dapur buat tujuh beranak itu.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


“Nervous Dengan Laki I.” Bimbang Suami Tak Mampu Tenangkannya Di Labour Room, Luahan Ika Nabella Buat Netizen Terhibur

Pelakon Ika Nabella akui gementar menunggu masa untuk melahirkan cahaya mata pertamanya yang dijangka pada bila-bila masa.

Namun Ika atau nama sebenarnya Ika Nabila Abdul Rahim, 30, memberitahu apa yang membuatkannya lebih berdebar adalah apabila dia memikirkan mengenai suami, Muhammad Zaid Aznam yang bakal menemaninya di dewan bersalin.

Ika berkata, suaminya seorang yang sukar dijangka dan bimbang Zaid tidak dapat menenangkannya ketika di dalam dewan bersalin nanti.

“Labor is just around the corner orang Melayu kata tunggu hari. Nervous of course!

”Tapi I nervous dengan laki I. My birth companion. Macam manalah dia akan comfort kan I nanti. Adakah dia akan usap-usap 5 saat, take a nap atau layan Angga Candra kat YouTube?

”Dia ni lain macam sikit. Hampa tanya kat dia umbilical cord tu apa pun belum tentu dia tau. Silap hari bulan dia tanya bahasa Tamil ke tu yang…? Satgi Doctor suruh dia potong dia tanya Doctor “kenapa saya?” Haruuuuuu!,” tulisnya berseloroh.

Ika berkongsi perkara tersebut di akaun Instagram miliknya.

Menerusi entri itu, dia memuat naik video dia dan suami berkongsi perasaan mereka menanti kelahiran anak sulung.

Pasangan ini mendirikan rumah tangga pada 30 Julai 2016 dalam majlis pernikahan yang diadakan di Pulau Pinang.

Perkongsian tersebut turut mendapat perhatian rakan artis dan juga peminat pelakon berkenaan. Rata-rata terhibur dengan kapsyen yang ditulis. Malah mereka turut mendoakan agar Ika selamat serta dipermudahkan proses untuk bersalin


Nak Kecutkan Jerawat Tanpa Guna Produk, Bukan Mustahil. Ibu Ni Dah Amalkan Petua, Memang Berkesan!

Masalah jerawat memanglah isu biasa, andai sebiji dua mungkin tidak menyebabkan tekanan pada diri kita. Namun jika semakin hari semakin banyak pula jerawat yang ditumbul diwajah, memang boleh mengundang rasa tidak selesa dan mungkin kurang rasa keyakinan diri bila berdekan dengan orang.

Hal yang sama juga turut dilalui oleh seorang ibu dan untuk atasi masalah jerawat tersebut, dia telah  amalkan petua dan terbukti berkesan.

Jom semak perkongsian daripada Xiera Tasyara ini, mungkin cara ini juga serasi untuk rawat masalah jerawat di wajah anda.

Petua Kecutkan Jerawat

Kulit mama dah semakin ok, ini akibat tak serasi dengan sesuatu produk hari tu sebab gatal tukar produk. Bila sudah freekan muka beberapa hari tak silap, seminggu baru ok.

Tanpa sebarang produk alhamdulillh mengecut,bersih dan mati jerawat yang timbul tu dengan penggunaan limau nipis dan garam sahaja!

Pagi petang malam mama scrub,lepas tu biarkan selama 5 minit sahaja. Jangan lama-lama sebab limau ni tajam.

Bahan-bahan :

Cara-caranya :

Tengok hasilnya dan rasalah kulit tu guna jari,anda yang rasa sendiri betapa lembutnya.

Allah sahaja tahu masa scrub tu pedih ya amat. Sekarang mama lebih yakin dan sekarang tengah pakai skincare ikut keserasian kulit mama. Banyak ilmu dapat bila start pergi kursus produk kosmetik ni. Skincare memang kena ada, kalau tidak serasi sila tukar, jangan biarkan sehingga kena jumpa doktor pakar.

Korang kalau muka tengok teruk macam mama ni. Marilah cuba petua ini, insya Allah sementara nak tukar produk lain tu, gunalah tips ini untuk seminggu.

sumber : Xiera Tasyara


Kadang Kala, Biarkan Anak Bermain. Ini Sebabnya Ibu bapa Kena Tahu.

Bermain adalah aktiviti yang penting untuk kehidupan kanak-kanak. Kandang kala si kecil menanggap ia lebih penting daripada tidur dan makan. Baginya bermain adalah sesuatu aktiviti yang menyeronokkan! Namun sebenarnya, permainan adalah suatu bentuk ‘pekerjaan’ untuk kanak-kanak membesar . Cuba perhatikan si kecil bermain, anda akan faham kenapa bermain itu dikatakan penting bagi diri kanak-kanak. Jom kita lihat bagaimana bermain itu penting bagi kanak-kanak.

Jenis permainan

Aktif, Permainan Fizikal
Kanak-kanak sepatutnya menjadi seorang yang aktif dan cergas Oleh itu mereka akan melakukan aktiviti bermain seperti bermain buaian, berpusing, berlari dan berguling. Kanak-kanak memerlukan banyak ruang untuk bermain bola dan suka menari dengan muzik yang menghiburkan!

Dramatik, Permainan Imaginatif
Jenis permainan ini adalah permainan olok-olok di mana kanak-kanak boleh melakonkan watak imaginasi mereka. ‘Saya mahu menjadi seorang puteri’, ‘jom kita pergi untuk bulan’ , ‘jom kita pakai pakaian yang cantik macam Cinderella dan ‘saya mahu menjadi satu ahli bomba’. Kanak-kanak boleh berimaginasi untuk menjadi seseorang artis terkenal, kereta mewah, atau juga sebiji pisang!

Kreatif, Permainan Ekspresif
Kanak-kanak bebas untuk mencipta apa sahaja yang bermain di mindanya. Ia seperti gambar-gambar, rekaan-rekaan dan apa sahaja idea ciptaan untuk kanak-kanak itu lakukan. Ia termasuk melukis, memotong, menjahit, melukis, membina, memintal, dan menulis.

Permainan Sosial
Anak-anak yang masih kecil suka bermain seorang diri, tetapi setelah usianya sekitar 3 tahun, dia akan mula bermain dengan kanak-kanak lain. Ia mungkin melibatkan dua orang kanak-kanak atau lebih untuk bermain bersama-sama. Sebenarnya permainan sosial ini adalah kaitan dengan interaksi dengan kanak-kanak lain. Aktiviti permainan sosial melibatkan permainan-permainan berkumpulan, bercakap antara satu sama lain dan bermain pondok-pondok.

Permainan mental
Permainan mental ialah aktiviti penjelajahan dan penemuan. Perkataan, nombor, sentuhan, rasa dan melihat adalah salah satu aktiviti permainan mental. Misalnya kanak-kanak akan menggunakan mindanya untuk mengingati permainan kad imbasan. Kanak-kanak boleh membaca dan mengira. Jadi mereka akan mula mengira anak tangga rumah, rama-rama dan duit syiling. Ia menyeronokkan kerana sesuatu yang baru baginya. Bahkan tidak mustahil apabila ke zoo, dia akan mengira bunga, menyebut warna belon yang dilihatnya di sana.

Info

Permainan bukan saja membantu kreativiti, malah kajian menunjukkan
bahawa kanak-kanak mempunyai keyakinan yang lebih tinggi dan kurang
tertekan atas desakan kawan-kawan. Apabila seorang kanak-kanak itu
bermain, dia akan mempunyai matlamat dan apabila matlamat itu tercapai,
si kecil akan berasa puas dan seterusnya membina keyakinan diri.
kanak-kanak yang bermain sekurang-kurangnya 30 minit sehari
menunjukkan tahap daya tenaga yang lebih tinggi dan secara hipotesisnya,
mempunyai daya tumpuan yang lebih baik yang dapat memberi kebaikan kepada
kebolehan pembelajaran.


Maintain Je Minum Air Rebusan Ni, Tak Sampai 20 Hari Boleh Turun Berat Badan!

Cabaran untuk menurunkan berat badan bagi seorang ibu memang bukan semudah yang dibayangkan. Banyak sangat halangannya,maklumlah hari-hari kita yang sediakan makanan yang sedap-sedap untuk keluarga. Mesti tergugat juga diet, melainkan kena nekad dan kuat ‘imannya’. Mungkin berjaya misi untuk kurus.

Pun begitu, sebenarnya ada cara yang lebih santai dan mudah untuk ibu-ibu amalkan yang juga dapat membantu menurunkan berat badan. Nak tahu bagaimana jom semak perkongsian daripada puan Sumaiyah Abdullah.

RAHSIA TURUNKAN BERAT BADAN DALAM MASA 20 HARI DENGAN HABATUSSAUDA

Ada tak kat sini yang tercari-cari resepi atau petua untuk turunkan berat badan? Resepi ni ciksu dapat dari sahabat kat seberang. Inshaallah berkesan katanya. Yang penting mudah dan selamat.

Bahan-bahannya adalah:

2 sudu besar habatussauda
1 jug air
1 sudu besar madu (sukatan untuk 1 cawan)
Sedikit perahan air limau nipis atau lemon.

Cara-caranya adalah :

1- Rendam semalam habatussauda dalam periuk yang berisi air.

2- Esok paginya,rebus rendaman tadi dengan api sederhana kecil sehingga menggelegak.

3- Apabila air sudah bertukar warna, tutup api dan tudung periuk tadi sementara menunggu rebusan tadi sejuk.

4- Kemudian, tuang ke dalam cawan dan masukkan madu serta sedikit perahan limau nipis atau lemon.

5- Kacau rata, dan siap.

6- Sedia untuk diminum. Memang best nau-nau rasa dia. Haruum gitew. Lembuuut je bila masuk mulut. Aishh. Korang rasalah sendiri.

Amalkan sehari sekali sebelum sarapan.

Selain untuk turunkan berat badan, resepi ini juga bagus untuk meredakan batuk dan selsema. Ciksu dah try bagi kat anak. Alhamdulillah, batuk reda walaupun baru sekali minum.


Doktor Sahkan Sukar Untuk Hamil,  Tak Putus Semangat, Wanita Ini Usahakan Dengan Cara Minum Air Buah Zuriat.

Mana-mana pasangan yang sudah berkahwin pasti mengimpikan zuriat daripada darah daging sendiri. Namun bukan semua pasangan diberikan rezeki yang mudah untuk segera punya anak dalam tempoh awal perkahwinan. Semuanya bergantung kepada rezeki Allah SWT.

Tidak patah semangat, wanita ini dan suaminya berusaha untuk memperolehi zuriat dengan cara mengamalkan air buat zuriat. Ikuti perkongsiannya.

PETUA YANG QIS AMALKAN SEHINGGA BERJAYA HAMIL.

Selamat petang semua. Qis ada janji ngan korang untuk kongsi petua dan cara yang Qis amalkan sehingga berjaya dapatkan zuriat setelah 2 tahun mendirikan rumah tangga. Harini Qis akan kongsikan petua yang Qis amalkan.

Alhamdulillah dan syukur kepada Allah s.w.t setelah 2 tahun Qis dan suami usaha untuk mendapatkan zuriat, akhirnya kami berjaya. Tempoh 2 tahun mungkin sekejap bagi mereka yang ambil masa lebih lama dari kami. Tapi bagi kami, dua tahun tu tempoh yang lama untuk menunggu kehadiran roh dalam rahim ini.

Jom baca perkongsian Qis, InshaAllah dengan izin Allah s.w.t awak semua yang masih tertunggu-tunggu juga akan berjaya. Yang penting kita percaya dengan rezeki-Nya. InshaAllah. Qis berani kongsi, kerana petua ni betul-betul berjaya dan sesuai dengan mereka yang mempunyai masalah sama seperti Qis.

Semoga perkongsian ini dapat memberi motivasi kepada korang yang senasib seperti kami untuk teruskan berjuang tanpa mengalah. Chewahh. Hehe

Selepas setahun kami berkahwin, Qis dan suami membuat keputusan untuk berusaha mendapatkan zuriat. Bermacam-macam cara kami lakukan, makan suplemen, pergi mengurut dengan 3 orang bidan, makan acid folic, ubat moden, ubat tradisional semua kami dah ambil. Namun, tetap juga tak berjaya. Masalah Qis tetap tak berubah.

Setahun hanya dua kali dapat merasa datangnya darah haid. Akhirnya, kami pergi ke klinik untuk berjumpa doktor dan mendapatkan nasihat dari yang pakar. Kata-kata doktor amat menyedihkan dan menghampakan kami. Doktor ada bagitahu, masalah macam Qis ni memang susah nak dapatkan zuriat kalau tak dirawat.

Pada tahun kedua, kami menerima berita gembira. Kawan baik Qis, yang senasib dengan Qis memberitahu yang dia dah berjaya hamil hanya sebulan mengamalkan minum air rebusan buah zuriat. Dan dia suggestkan kat Qis untuk usaha benda yang sama. Kebetulan pula, kawan Qis ada pergi ke Mekah dan sudi carikan Qis buah zuriat dekat sana. Alhamdulillah.

Apa buah zuriat ni? Apa kelebihannya?
Ada juga yang panggil buah zuriat ni, buah Adam dan Hawa. Buah ni, pokoknya dekat Mekah dan Madinah (tanah arab) sangat banyak. Kelebihan buah zuriat ni pula:-

– Merawat masalah kesuburan sperma lelaki dan ovum wanita.

– Menambah kepekatan air mani lelaki, menguatkan dinding rahim wanita. Sangat sesuai untuk wanita yang pernah keguguran, mandul, dan tidak pernah mempunyai zuriat lagi.

– Mengaktifkan sel darah yang baru, muda dan hormon yang subur tanpa menjejaskan sel-sel lama.

Alhamdulillah, dengan izinNya setalah sebulan Qis amalkan minum air rebusan buah zuriat ni, Qis juga telah berjaya hamil pada bulan seterusnya. Bagaimana cara nak amalkan, cara nak rebus, cara nak kopek buah yang terlalu keras ni. Qis ada terangkan dekat setiap gambar dekat bawah ni.

Semoga pasangan yang senasib dengan kami juga berjaya merasa saat-saat yang dinantikan ini. Terima kasih juga kepada mereka yang sentiasa doakan kami. Sekarang kandungan Qis dah cecah 4 bulan. Doakan kandungan Qis sihat dan selamat sehingga dia keluar ye ??

Cuma pesan Qis satu je, jangan mudah mengalah dan teruskan usaha. Allah menduga hambanya kerana Allah tahu hambanya kuat menghadapi dugaan itu.

Kawan-kawan boleh la share petua ni, agar ramai yang senasib dengan Qis dan kita sama-sama merasakan peluang ini. Qis doakan korang juga dapat merasakan saat-saat indah ini ?

1. Beginilah rupa buah zuriat sebelum dibuang kulitnya. Ya Allah kulitnya, tersangatlah keras dan memerlukan kesabaran untuk mengambil isinya kat dalam. Siapa yang kena buat semua ni? Mestilah suami kita. (mesti guna 2 biji ye)

2. Nampak macam senangkan? Suami qis siap guna tukul dan ulu lesung lagi. Habis berpeluh satu badan nak siapkan ni. Mula-mula buang dulu lapisan pertama. Kopek kulitnya yang paling luar.

3. Sehingga keluar tempurungnya. Tempurung buah zuriat ni, sangat keras tau. Tempurungnya sama dangan tempurung kelapa, tapi ni lagi keras dari tempurung kelapa.

4. Setelah itu, pecahkan tempurungnya. Ambil isi dalam sahaja.

5. Tadaaaa ni la isi buah zuriat tu.

6. Kemudian belah dua macam ni.

7. Selepas tu, belah lagi kecil-kecil macam ni.

8.Masukkan tiga cawan air dan rebus sehingga airnya jadi kekuningan macam air teh seperti dalam gambar kat atas tu. Rebus sampai agak-agak kita akan dapat dua cawan air. Buah tu jangan buang, kita simpan je dalam periuk tu dan guna lagi berkali-kali hingga airnya dah jernih. Nanti baru ganti dengan buah yang baru. Tapi qis dapat guna dua biji ni sehingga sebulan tau.

9. Haaa dah siap, dah boleh minum. Tak kisah, bila-bila waktu pun boleh minum. Yang penting mesti konsisten minum setiap hari pada waktu yang sama.

Suami isteri dua-dua kena minum. Macam Qis, qis minum selepas isyak tiap-tiap malam sehingga sebulan. Satu lagi sebelum terlupa, minum pada hari pertama period ye. Alhamdulillah, hanya sebulan sahaja. Ada juga pasangan yang amalkan ni sampai 2 bulan dan 3 bulan. Atas rezeki masing-masing.

10. Sebelum minum tu, baca dulu selawat 7x kemudian baca doa kat atas ni dan boleh minum. Minum sama-sama dengan suami ye.

Semoga berjaya Qis ucapkan kepada pasangan-pasangan yang tengah berusaha. Aminn.

Kredit: Nurul Balqis


Cara Bahagiakan Isteri Yang Suami Kena Ambil Peduli

Sesungguhnya dalam melayari bahtera hidup bersama pasangan, banyak perkara perlu dipelajari bagi mencari kematangan dan kebahagiaan.

1) Beri pujian kepada isteri

Jangan lokek memberi pujian kepada isteri dengan mengatakan dia cantik dan kemas. Pujian ini penting untuk menaikkan semangat isteri tatkala semangatnya hilang dan luntur.

2) Dengar pendapat isteri

Suami isteri perlu sering bertukar-tukar pendapat tidak kira taraf pendidikan atau profesionalisme mereka. Isu semasa boleh dijadikan sebagai ‘ice-breaking’. Kemudian,berbincanglah mengenai hal rumah tangga dan masa depan. Suami boleh bertanyakan pandangan isteri mengenai masalah kerjanya.

3) Penuhi hajat isteri

Bukan semua hajat isteri boleh dipenuhi suami. Bukankah pemberian itu melambangkan anda suami yang amat menghargai pengorbanan isteri.

4) Anggap pasangan seperti diri sendiri.

Menganggap pasangan sebagai diri sendiri yang harus dihargai, dibelai, dihormati, disayangi dan dikasihi. Semua orang suka dibelai dan dikasihi apatah lagi pasangan suami isteri. Mengapa selepas berkahwin cinta tidak sehangat sewaktu bercinta. Inilah yang sering diabaikan oleh banyak pasangan. Pasangan anda adalah cerminan diri anda sendiri. Kemana pon anda pergi, potret wajahnya perlu anda bawa bersama. Jika ini diamalkan selalu, rumahtangga akan bahagia.

5) Isteri bukan pembantu rumah

Banyak suami menganggap kerja-kerja rumah tanggunjawab isteri seratus peratus. Padahal dalam Islam, tidak ada hukum isteri wajib melakukan kerja rumah. Cuma,ajaran Islam mengatakan wanita berkahwin yang taatdengan suami dan Tuhan, menjaga harta dan maruah suami dengan sebaiknya akan dijamin syurga. Itu sahaja. Atas jaminan inilah ramai wanita tidak berkira dengan kerja rumah yang mereka lakukan.

6) Isteri juga manusia

Mereka ialah golongan wanita yang penuh dengan perasaan emosi. Apabila mereka redha dan bahagia dengan setiap perkara yang mereka lakukan, maka perasaan mereka tenang dan gembira. Namun, jika mereka tertekan dengan apa yang berlaku, maka emosi mereka mulai berkecamuk dan sering mencari jalan keluar daripada masalah yang mereka hadapi.

7) Ingat tarikh penting

Manusia memang suka dihargai dan dikejutkan dengan pemberian hadiah oleh sesiapa sahaja apatah lagi daripada orang yang disayangi. Cukup sekadar seutas jam atau sehelai tudung. Jika ‘budget’ anda tidak mencukupi, memadai sekuntum bunga dan sekeping kad.

8) Bantu ringankan tugas isteri

Suami perlu turun padang membantu isteri jika setiap hari isteri anda bertungkus lumus memasak,membasuh dan mengemas rumah. Jika anda tidak mahir memasak makanan yang berat seperti lauk pauk, cukup sekadar menggoreng ikan atau telur. Cuba perhatikan isteri anda yang sedang menikmati makanan anda masak. Tentu dia gembira dan tersenyum.

9) Bawa isteri berehat

Kebanyakan suami menganggap berjauhan daripada isteri kebebasan baginya kerana isteri tidak dapat menghidu apakah dilakukan di belakangnya. Kini, anda cuba terbalikkan situasi ini. Sentiasa bawa isteri berjalan-jalan dan berehat di tempat peranginan.

10) Ciuman khas untuk isteri

Cuba tanya diri sendiri bilakah kali terakhir anda mencium dahi isteri anda ketika dia berehat selepas penat bekerja. Tahukah anda ciuman anda di dahi atau kucupan di bibirnya dapat menghilangkan segala kepenatan dan tekanan pada dirinya hari itu. Begitulah kuatnya kuasa ciuman suami kepada isterinya

Sumber: akuislam.com


Anak Perempuan Mencabar, 5 Sikap Ini Ayah Kena Tahu, Baru Awesome!

Mendidik anak lelaki dan perempuan makin membesar ternyata bukanlah perkara yang mudah.

Tambah pula dengan ragam berbeza ekoran personalitinya yang berbeza.

5 Rahsia Anak Perempuan Yang Seorang Ayah Wajib Tahu

1. Mereka tengok cara anda layan ibu mereka

Sesekali tu wajar juga untuk suami isteri berbalah di depan anak kita dengn syarat bertikam lidah dengan cara yang terbaik.

Tidak meninggi suara, berbincang dengan tenang dan gunakan bahasa yang sopan. Dari situ lah anak perempuan kita belajar tentang Conflict Resolution.

2. Mereka nak rasa keberadaan ayahnya

Sosok ayah ni biasanya seorang yang workaholic dan sangat fokus pada kerja masing masing.

Sesekali tu, kena lah tinggalkan sebentar kerja kita. Layan anak kita sepenuhnya. Tak perlu lama. Cukup 15 minit untuk satu kali sesi pun dah memadai untuk penuhkan tangki emosi anak perempuan. Peluk cium je mereka dan pandang tepat ke anak mata mereka. Itu pun dah boleh membuatkan jiwa mereka terisi sepenuhnya!

” She cares about spending time with you. Playing with you. Being with you! ”

3. Mereka nak kita faham dunia mereka

Lebih lebih lagi anak perempuan yang remaja, mereka nak ayahnya kenal dunia mereka.

Cuba sensitif dengan isu dan trend terkini, tak terlalu rigid dengan pendapat sendiri dan cuba fahami dunia daripada kacamata anak anak perempuan kita.

InsyaAllah anak perempuan kita akan rasa lebih difahami dan didengari. Barulah senang mereka nak dinasihati!

4. Mereka nak kita lindung mereka

Walaupun anak perempuan kita mungkin tak suka dikongkong tetapi mereka masih perlukan seorang pelindung!

Pelindung yang mereka idamkan adalah pelindung yang boleh mendengar cerita mereka, memberi kata kata yang membangun jiwa dan menjadi orang yang pertama yang bersama ketika jatuh bangun mereka.

5. Mereka nak ayahnya penjadi Pengkagum Nombor 1 mereka

Mereka akan makin bersemangat jika ayahnya ‘perasan’ dan acknowledge pencapaian mereka.

Mereka nak kita bagi pujian ikhlas daripada hati dan mereka nak kita rasa terharu dengan usaha dan penat lelah mereka berkorban untuk banggakan kita.

Menangislah dengan penuh bangga di depan anak perempuan di atas penat lelah mereka untuk membanggakan kita kerana tangisan kebanggaan seorang ayah adalah hadiah paling indah!

Terima kasih pada semua suami & ayah di seluruh dunia! You are awesome!


“Menonton Bersama Jadi Rutin Sekeluarga.” Dato Fazley Jadikan Program Tv Wadah Anak-Anak Belajar & Bantu Kurangkan Tekanan Pendidikan!

Baik kecil mahupun besar, televisyen menjadi satu kemestian untuk menonton pelbagai rancangan menarik mengikut cita rasa masing-masing. Kalau dulu ibu bapa tak benarkan anak-anak menonton televisyen kerana bimbang lalai dan tidak fokus pada pelajaran, tetapi pendekatan ini berbeza dengan selebriti dan hos terkenal, Dato’ Fazley Yaakob.

“Saya memiliki  empat orang cahaya mata, tiga lelaki dan satu perempuan. Dengan adanya Astro, pelbagai program ditawarkan dengan pelbagai saluran sesuai untuk anak kecil sehingga lah kepada orang tua. Misalnya program Astro Ceria, Nickelodeon yang sesuai untuk tontonan  anak kecil saya.

“Manakala untuk anak-anak yang sudah bersekolah ada program pendidikan seperti di Astro Tutor TV dan juga hiburan bersesuaian dengan usia mereka. Terdapat pelbagai program kegemaran tempatan & antarabangsa seperti yang sesuai seisi keluarga.

“Bukan hanya untuk anak-anak, bagi ibu-ibu program masakan, drama, berita dan sebagainya juga menjadi wadah untuk mereka. Sebagai contoh yang suka menonton drama Melayu boleh saksikan menerusi channel Astro Ria, manakala untuk mengetahui berita-berita semasa ada di saluran Astro Awani.  Pendek kata Astro menawarkan pakej lengkap da selain daripada pendidikan, hiburan, drama dan lain-lain lagi.

Bahkan menurut Dato Fazley  lagi, banyak saluran menarik menerusi saluran-saluran di astro seperti National Geographic, Food Network, AXN, movie dan banyak lagi yang menjadi kegemarannya dan boleh ditonton waktu hujung minggu.

“Anak lelaki saya sangat meminati sukan seperti bola sepak dan sebagainya. Walaupun cita rasa dan minat berbeza namun setakat ini anak-anak saya tidak berebut untuk menonton.

“Di rumah saya memang benarkan anak-anak menonton kerana ia sebagai proses pembelajaran dan juga diselitkan hiburan. Cuma, anak-anak kena habiskan terlebih dahulu segala kerja rumah yang diberikan oleh guru.

“Malah, saya buat peraturan dari pukul 3 hingga 8 malam, anak-anak bebas untuk memilih slot mana yang mereka mahu menonton televisyen. Kerana saya tahu, melalui tonton ini juga dapat menyalurkan ilmu buat anak-anak saya.

“Di rumah juga ada peraturan di rumah yang saya sudah tetapkan. Selepas solat isyak berjemaah, kami sekeluarga ramai-ramai akan duduk bersama atas katil dan menonton program di televisyen.

“Untuk adil, kami akan tukar-tukar saluran ikut minat masing-masing. Biasanya saya peruntukkan 3 jam untuk menonton bersama. Selepas anak-anak tidur, saya dan isteri pula akan menonton berdua dan ikut program pilihan masing-masing.

“Terbaru pihak Astro menawarkan broadband yang pada saya cukup sesuai dan tepat pada situasi sekarang. Lebih-lebih lagi untuk mereka yang sudah berkeluarga, bakal berkeluarga dan juga ingin berkeluarga.

Sementelah dengan situasi sekarang, kebanyakan kita membuat kerja dari rumah (WFH). Begitu juga dengan anak-anak yang tidak dapat ke sekolah seperti dahulu dan terpaksa belajar di rumah (PdPR).

Astro & Broadband menawarkan nilai hebat dan unik untuk pelanggannya dengan melancarkan kempen ‘#WhateverFromHome’ yang juga menampilkan tawaran utamanya iaitu jalur lebar berkelajuan tinggi dengan 100Mbps dan sehingga 102 saluran dengan hanya RM6 sehari.

“Pastinya pakej ini cukup berbaloi. Memandangkan sekarang anak-anak belajar di rumah, apabila ada subjek tertentu, saya boleh pilih program di astro yang mana sesuai dengan jadual dan kerja rumah anak-anak.

Semestinya pilihan broadband ini cukup sesuai untuk pembelajaran anak-anak terutama sekali dalam membantu mengurangkan tekanan pendidikan kepada mereka.  Ibu bapa boleh google mengikut silibus yang diberikan oleh guru.

“Melalui tawaran Astro ini, terdapat 100 saluran tersedia dan melalui broadband ini, anda boleh menonton sambil membuat kerja. Malah, anda tak perlu risau akan kehabisan data memandangkan ia menawarkan sehingga 100 Mbps . Jadi, boleh membuat Video Conference menghubungi  ahli keluarga lain tanpa masalah.

“Malah, anda juga boleh bekerja dari rumah boleh membuat video conference, sesi pemindahan fail dan juga menjalankan perniagaan di rumah tanpa menjejaskan hubungan dan kepantasan, dan menikmati layaran laman sesawang, permainan dalam talian dan strim video secara serentak dengan mudah.

“Pada saya kemudahan yang ditawarkan ini sangat bagus dan ini adalah peluang yang jarang diperoleh. Malah ia datang pada masa yang tepat. Memandangkan banyak negeri dalam PKP, jadi pakej yang ditawarkan ini cukup sesuai.

“Anda juga boleh menonton di saluran astro, atau menggunakan gajet dan sebagainya. Dengan kata lain, broadband ini adalah satu kemestian di waktu PKP ini. Kita bebas buat pilihan saluran mana yang ingin ditonton dengan tawaran serendah RM6 sehari dengan pencapaian internet berkelajuan tinggi.

Anda juga tak perlu risau lagi memandangkan ia datang dalam satu bil. Sekali gus menjimatkan kerana pakej yang ditawarkan untuk sekeluarga ini cukup murah dan anda juga tak perlu risau anak-anak menggunakan data melebihi had.

Lebih menarik lagi,  pelanggan boleh menikmati kesemua programnya menggunakan peranti mudah alih dengan aplikasi Astro GO, dan strim dalam 4K UHD dengan Ultra Box, yang juga merangkumi Cloud Recording, antara muka pengguna yang lancar di semua skrin peranti, cadangan kandungan yang lebih baik berdasarkan sejarah tontonan, fungsi play from start dan keupayaan untuk merakam pelbagai program pada masa yang sama.


Proses Masuk Embrio Matang Ke Tubuh Isteri, Achey Pohon Doa Orang Ramai!

Pelawak dan pelakon, Achey atau nama sebenarnya Nor Nasir Hamzah berkongsi perkembangan terkini mengenai proses rawatan persenyawaan in-vitro (IVF) yang sedang dijalani oleh isterinya, Nor Hasanah Yahaya.

Menerusi hantaran yang dimuat naik oleh Achey di laman Instagramnya, dia mendedahkan isterinya telah menjalani proses memasukkan embrio matang ke dalam sistem peranakannya.

“Bismillah bermula dari Ogos dan kini, proses penting telah tiba… memasukkan embrio matang ke tubuh ibunya.

“Mudah-mudahan berjaya, doakan proses ini berjalan dengan baik. Tak mudah proses ini, positif kita jalani, positif la kita dapat. Usaha sebaik yang boleh, Allah juga yang menentukan berjaya atau tidak, doakan kami terus kuat.

“Allahuakhbar, bismillah, tiada daya dan usaha hambaMu ini tanpa keizinanMu Ya Allah. Doakan Anne kuat dan hari ini bermula fasa penting,” ujarnya di ruangan kapsyen.

Meninjau di ruangan komen, rata-rata meluahkan rasa keterujaan mereka untuk menantikan berita gembira hasil daripada keputusan IVF tersebut. Malah, mereka juga turut mendoakan agar urusan Achey dan isteri sentiasa dipermudahkan selepas 11 tahun menanti kehadiran zuriat dan berharap pasangan itu akan kuat dalam menempuh segala dugaan.

Terdahulu, Nor Hasanah Yahaya telah menjalani pembedahan untuk membuang tiub fallopian yang tersekat bagi membolehkan dia hamil di sebuah pusat perubatan di Johor Bahru.

Sumber: Instagram @acheykintangkintung